open-index/open-wikipedia-markdown huggingface dataset:
ရန်နိုင်စိန်၊ ဝဏ္ဏကျော်ထင်

အမည်ရင်းမှာ ဦးခင်မောင်စိန်ဖြစ်သည်။ ၁၉၁၉ခုနှစ်တွင် အဘဦးချစ်၊ အမိဒေါ်မှုန် တို့မှ မွေးဖွားသည်။ မွေးရာဇာတိမှာ ရန်ကုန်တိုင်း၊ ထန်းတပင်မြို့နယ်၊သစ်ဆိပ်ရွာဖြစ်သည်။

ရန်ကုန်မြို့၊ မက်သဒစ်ကျောင်းတွင် ပညာသင်ကြားခဲ့ပြီး အသက်၁၆နှစ် အရွယ်မှစ၍ သီချင်းများရေးစပ်ခဲ့သည်။ အေဝမ်းကုမ္ပဏီ အသံထွက်ရုပ်ရှင် လပြာသို ဇာတ်ကားတွင် သီချင်းစတင်ရေးသားသည်ဟု သိရ၏။  မယ်ဒလင်၊ တယော၊ ဘင်ချိုတို့ကို ကျွမ်းကျင်စွာတီးနိုင်ပြီး ဝိုင်အမ်စီအေအသင်းကြီးက ကျင်းပခဲ့သော တူရိယာအတီး ပြိုင်ပွဲတွင် မယ်ဒလင် ပထမဆုရရှိခဲ့သည်။

လက်ဦးဆရာများမှာ ဘဏ်မန်နေဂျာ ဦးပြုံး(မယ်ဒလင်)၊ ဒေါ်​စောမြဧကြည်နှင့် မန္တလေးမှ ဆရာဘကလေး (အဆိုပညာ)တို့ ဖြစ်၏။ စာရေးဆရာကြီး ရွှေတိုင်ညွန့်ထံတွင် သီချင်းအရေးပညာကို လေ့လာဆည်းပူးခဲ့သည်။ အေဝမ်း၊ ဗြိတိသျှဘားမားနဲ့ ကိုလံဘီယာဓာတ်ပြားကုမ္ပဏီတို့တွင် တေးသီချင်းအများအပြား ရေးသားခဲ့၏။ ခင်ခင်ရီ၏ ဖန်ပေါင်းချောင်၊ စိန်ပါတီ၏ ဝတစ်လုံး၊ ဥဩဘသောင်း ၏ မဟာဒုက်၊ အလောင်းတော်ကုသ၊ ဘိလပ်ပြန်သန်း၏ လသာတဲ့ည၊ ပြည်လှဖေ၊ မေရှင်တို့၏ မိန်ရာသီ သီချင်းများမှာ ထင်ရှားကျော်ကြားသည်။

မူလက ရွှေဂုဏ်စိန်အမည်ဖြင့် ရေးသားသည်။ ဓာတ်ပြားခေတ်တွင် ရေးသားသော ပြန်လည်ထူထောင်ရေးသီချင်းနှင့် လွတ်လပ်ရေးသီချင်းတို့မှာလည်း ရန်နိုင်စိန်၏ ထင်ရှားသောတေးများဖြစ်သည်။

၁၉၄၄ ခုနှစ်တွင် ဗြိတိသျှဘာမား ရုပ်ရှင်မင်းသမီး အဆိုတော်ခင်ခင်ရီနှင့် အကြောင်းပါ၍ သားတစ်ယောက် ထွန်ကားခဲ့သည်။

မြန်မာ့အသံတွင် ခေတ်ပေါ်တေးဂီတ စိစစ်ရေးအဖွဲ့၊ အဖွဲ့ဝင်အဖြစ် ဆောင်ရွက်ခဲ့ပြီး ၁၉၉၆ခုနှစ်တွင် ကွယ်လွန်သည်။ နိုင်ငံတော်အစိုးရက ချီးမြှင့်ခဲ့သည့် ဝဏ္ဏကျော်ထင်ဘွဲ့ကို ရရှိသူဂီတစာဆိုတော်တစ်ဦးဖြစ်သည်။

## ရည်ညွှန်းကိုးကား
ဂျူ ဗလီစိန်

**ဂျူဗလီစိန်** (ခန့်မှန်း ၁၉၀၇-၁၉၆၁) သည် မြန်မာ တေးရေး ဖြစ်သည်။

## အနုပညာခရီး
အမည်ရင်းမှာ ဝင်းမောင် ဖြစ်သည်။ စစ်ကြိုခေတ်က (၁၀)တန်း အောင်သော်လည်း ဝန်ထမ်းမလုပ်ဘဲ အနုပညာနယ်ပယ်တွင် ကျင်လည်ခဲ့သည်။ သဟာယဆရာတင်ထံတွင် တေးစပ်မှုကို နည်းခံပြီး တေးသီချင်းများ စပ်ဆိုခဲ့သည်။ အေဝမ်း ဓာတ်ပြားကုမ္ပဏီမှ ထုတ်လုပ်သည့် ပြည်လှဖေ၏ *နဂါးနိုင်မင်း*၊ *မင်းမဟာဂီရိ* နှင့် *ဣန္ဒာနွယ်* တို့မှာ ဂျူဗလီစိန်၏ ထင်ရှားသော သီချင်းများဖြစ်သည်။

စစ်ပြီးခေတ်တွင် အရှေ့ပိုင်းတူရိယာအဖွဲ့တွင် တင်တင်မြ၊ ခင်စန်းကြည်၊ ဘေဘီနွဲ့၊ နုနုဝေ၊ တင်တင်အောင်၊ မြင့်စိုး၊ တင်မောင်လှ၊ ကိုကျော်စိန်၊ မယ်ဒလင် တိုးဝင်း၊ ကိုလှဝင်းတို့အတွက် ရေဒီယိုသီချင်းပုဒ်ရေ (၇၀) ကျော် ရေးသားပေးခဲ့သည်။ ရုပ်ရှင်ကားများတွင်လည်း အရန်သရုပ်ဆောင် အဖြစ်လည်း ပါဝင်ဖူးသည်။

## ဘဝနိဂုံး 
၁၉၆၁ ခု၊ ဇွန်လ ၂၂ ရက်တွင် ကွယ်လွန်သည်။ ဇနီးနှင့် သား (၁) ယောက်၊ သမီး (၂) ယောက် ကျန်ရစ်သည်။
## ကိုးကား
ဆရာဉာဏ် (တေးရေးဆရာ)

ဆရာဉာဏ်သည် မြန်မာသက္ကရာဇ် ၁၂၂၆ခုနှစ်(ခရစ်နှစ် ၁၈၆၄/၁၈၆၅)တွင် စစ်ကိုင်းခရိုင်၊ သင်းတွဲရွာ၌ ဖွားမြင်သည်။ အချုပ်တန်းဆရာဖေ၏ တပည့်ဖြစ်ပြီး အသက် ၂၅နှစ်အရွယ် ၁၉၀၀ပြည့်နှစ်တွင် **ပြည်ကုန်းဘောင်** သီချင်းကိုရေးစပ်ခဲ့ပြီး ရုပ်သေးစင်တော်မင်းသမီးကြီး အမေပု ခေါ် ဆရာပုမှ သီဆိုခဲ့သည်။ အင်္ဂလိပ်အစိုးရက သီချင်းစာသားများအတွက် စစ်ဆေးမေးခြင်းခံခဲ့ရသည်။ ဗြိတိသျှအစိုးရက စာသားများကို စိစစ်ကန့်သတ်ပြင်ဆင်ပြီးမှ သီဆိုခွင့်ပြုခဲ့သည်။ ၎င်းနောက် **ပါတော်မူ** စည်တော်သံ သီချင်းကိုရေးဖွဲ့ခဲ့သည်။

## ရည်ညွှန်းကိုးကား
တောက်၊ ဆရာ(တေးရေးဆရာ)

**ဆရာတောက်** (၁၈၉၉-၁၉၇၈) သည်  မြန်မာ ဂီတပညာရှင်နှင့် တေးရေး ဖြစ်သည်။

## ငယ်ဘဝနှင့် ပညာရေး 
၁၈၉၉ ခု၊ ဇွန်လ ၂၁ ရက်တွင် မြန်အောင်မြို့၊ ဆယ်ရွာ၌ ဦးသော့၊ ဒေါ်ဖော့တို့မှ မွေးသည်။ မွေးချင်း (၆) ယောက်အနက် ဒုတိယမြောက် ဖြစ်သည်။ ဇာတ်မင်းသား ကိုတောက် အလွန်နာမည်ကြီးနေ၍ မောင်တောက် ဟု အမည်တွင်သည်။

## အနုပညာခရီး 
သံဖြူအတတ်၊ ပန်းထိမ်အတတ်တို့ သင်ကြားရာမှ ဦးသန်း၊ ဦးကြင်၊ ပဲခူးမြို့မှ ဆိုင်းဆရာ ဦးချစ်လှတို့ထံတွင် လေ့လာ ဆည်းပူးခဲ့ရပြန်သည်။ ဆိုင်းသင်ရာတွင် ရှေးရိုးအတိုင်း ပတ္တလားကိုပါ တွဲသင်ခဲ့ရသည်။ ထို့နောက် စန္ဒယားဦးသိန်းဖေထံမှ စန္ဒယားသင်ပြီး မြန်မာအဆွေ ရုပ်ရှင်ကုမ္ပဏီမှ ရိုက်ကူးသော *တောင်မြိုင်စွန်းက လွမ်းအောင်ဖန်* ဇာတ်ကားတွင် စန္ဒယားစတီးရသည်။ 

ရုပ်ရှင်တေးများအား စန္ဒယားဖြင့် အသံသွင်းခဲ့ပြီး တေးရေးခြင်းကို လှည်းတန်း ဦးလူလေးထံမှ သင်ယူခဲ့သည်။ စစ်ပြီးခေတ်တွင် ကံဘဲ့ဆရာအတတ်သင်ကျောင်း၌ ဂီတနည်းပြအဖြစ်မှ အငြိမ်းစားယူပြီးနောက် မြန်မာ့အသံ သီချင်းကြီးစိစစ်ရေးအဖွဲ့ဝင်အဖြစ်နှင့် ဂီတအကြံပေးပုဂ္ဂိုလ်အဖြစ် ဆောင်ရွက်ခဲ့သည်။ 

### ရေးသားသော သီချင်းများ 
* နိဂြောဓသမင်
* စိတ်
* ဥပေါသထ

## ဘဝနိဂုံး 
၁၉၇၈ ခု အသက် (၇၉) နှစ်အရွယ်တွင် ကွယ်လွန်သည်။ 

## ရည်ညွှန်းကိုးကား
ထာ၊ ဆရာ(တေးရေးဆရာ)

**ဆရာထာ** (၁၉၀၁-၁၉၇၉) သည် မြန်မာ ဂီတပညာရှင်နှင့် တေးရေး ဖြစ်သည်။

## ငယ်ဘဝနှင့် ပညာရေး
၁၉၀၁ ခု၊ စက်တင်ဘာလ ၃၀ ရက်တွင် ဦးစံခိုင်၊ ဒေါ်မတို့မှ မွေးသည်။

ငယ်စဉ်က အင်းကန်တိုက် ရွှေကျောင်းတွင် မြန်မာစာသင်ပြီး ဦးထွန်းရင်ထံမှ သီချင်းရေးခြင်းနှင့် အကပညာကို ယူသည်။

## အနုပညာခရီး 
အစ်မဖြစ်သူ မစိန်သုံ အငြိမ့်တွင် စည်တီး၊ ဒိုးတီး လုပ်ကိုင်ရင်း ထိုအငြိမ့်၌ပင် စန္ဒရားတီးသူ ဆရာမောင်ထံမှ စန္ဒရားသင်ပြန်သည်။

သရဲလေး အောင်စိန်၊ စိန်အုပ်၊ အောင်မောင်း၊ စိန်ကတုံးနှင့် စိန်အောင်မင်းတို့အတွက် ဇာတ်သီချင်းများ ရေးစပ်ပေးခဲ့သည်။ စိန်အောင်မင်း၏ နာမည်ကျော် *ဘဒ္ဒကလျာဏီ* သီချင်းသည် ဆရာထာ ရေးစပ်ခဲ့သော သီချင်းဖြစ်သည်။ 

အငြိမ့်မင်းသမီးများဖြစ်သော ယူနီဗာစီတီ မြသန်းကြည်၊ ရွှေလိပ်ပြာနှင့် မကြည်အောင်တို့အတွက် အငြိမ့်သီချင်းများ ရေးစပ်ပေးခဲ့သည်။ 

မန္တလေးမှ ဥဩမယ်တင်၊ ဥက္ကလာ အေးကြည်၊ ဩဘာသောင်း၊ လေဘာတီ မြရင်၊ လှကလေးစိန်၊ ပျော်တော်ဆက် မတင်အောင်တို့ အငြိမ့်များတွင် ပတ္တလားဝင်တီးပေးရင်း သီချင်းရေးစပ်ပေးခဲ့သည်။

ဆရာထာသည် ရွှေမန်းဇာတ်သဘင်တွင် မန်နေဂျာအဖြစ် ဝင်ရောက်ရင်း ရွှေမန်းဇာတ်အတွက် သီချင်းပေါင်းများစွာ ရေးစပ်ပေးခဲ့သည်။ 

## မိသားစုဘဝ 
ဒေါ်မမလေးနှင့် အိမ်ထောင်ကျခဲ့ပြီး ခင်အုန်းမြိုင် (မင်းသမီး ရွှေမန်းသူ ခင်အုန်းမြင့်)၊ အေးကို (စန္ဒယား အေးကို)၊ ခင်ဝင်းမေ (ကောလိပ် ခင်ဝင်းမေ) နှင့် ဇာနည်ဝင်းမော် (မင်းသမီး) ဟူသော သားသမီးလေးယောက် ထွန်းကားသည်။

## ဘဝနိဂုံး 
၁၉၇၉ ခု၊ ဇန်နဝါရီလ ၂၄ ရက်တွင် ကွယ်လွန်သည်။

## ကိုးကား
မြိုင်ကလေး၊ ဆရာ(စန္ဒရား)

## ဆရာမြိုင်ကလေး (စန္ဒရား)
ဆရာမြိုင်ကလေး၏ မိဘများမှာ ပဲခူးမြို့ ရွှေပန်းထိမ်ဆရာ ဦးဖိုးဆင်၊ ဒေါ်သော့ တို့ဖြစ်ကြသည်။ ၁၉၀၃ခုနှစ်တွင် ပဲခူးမြို့အနီး မင်းရွာတွင်မွေးဖွားသည်။

ရွှေနန်းထွက်မဟာဂီတကျမ်းပြုစုသူ၊ ဥက္ကလာပမြို့ဘွဲ့ ပတ်ပျိုးရေးသူ စန္ဒရားဆရာ မြိုင်ကြီးနှင့် အမည်တူသဖြင့် ဆရာမြိုင်ကလေးဟုလည်းကောင်း၊ ပဲခူးမြို့သားဖြစ်သောကြောင့် ပဲခူးဆရာမြိုင်ဟုလည်းကောင်း ခေါ်ကြသည်။ ၁၉၅၂ခုနှစ်တွင် ရန်ကုန်မြို့ပန်တျာကျောင်း၌ စန္ဒရားနှင့်ပတ္တလား နည်းပြအဖြစ် ဆောင်ရွက်ခဲ့သည့်အတွက် ပန်တျာဆရာမြိုင်ဟုလည်း ခေါ်သည်။

ဆရာမြိုင်၏ ပထမဆရာအရင်းမှာ အပျော်တမ်း ပတ္တလားဆရာကြီး ပဲခူးဦးမောင်တင်ဖြစ်သည်။ ရန်ကုန်သို့ရောက်သောအခါ စောင်းနှင့်ပတ္တလားပညာရှင် ဦးထွန်းဖေထံတွင် ဆက်လက်ပညာဆည်းပူးသည်။ ထို့ပြင် စောင်းဆရာကြီး ဦးမောင်မောင်လတ်၊ ဆိုင်းဆရာကြီး ပတ္တလားဆရာနွဲ့နှင့် စောင်းဆရာမကြီး အုပ်ဆက် ဒေါ်ခင်ခင်လေးတို့ထံမှ မဟာဂီတသီချင်းများ သင်ယူခဲ့သည်။

၁၉၃၆ခုနှစ်တွင် ခွေးတံဆိပ်ဓာတ်ပြားကုမ္ပဏီ၌ စန္ဒရားနှင့်ပတ္တလား ဆရာအဖြစ် ဝင်ရောက်လုပ်ကိုင်ခဲ့သည်။ ၁၉၃၇ ခုနှစ်တွင် ဗြိတိသျှဘားမားရုပ်ရှင်ကုမ္ပဏီက ဓာတ်ပြားကုမ္ပဏီထူထောင်သည့်အခါ ခွေးတံဆိပ်ကုမ္ပဏီမှ နုတ်ထွက်ပြီး ဗြိတိသျှဘားမားသို့ ကူးပြောင်းလာသည်။ ၁၉၃၇ခုနှစ် ဗြိတိသျှဘားမား၏ ပွဲဦးထွက် ဓာတ်ပြားများဖြစ်သော ခင်ခင်ရီ၏ အောင်စေတီ၊ ဣဋ္ဌာရုံ၊ မေမေဝင်း၏ မာလာမြိုင်၊ မြတ်သာ၏ မုန့်ပေါင်းစုံ၊ လှတင်ကြီး၏ အပွေးမြင်အပင်သိတို့တွင် ဆရာမြိုင်၏ စန္ဒရားလက်သံများကို စတင်ကြားရသည်။

စန္ဒရားဆရာမြိုင်ဟု ကျော်ကြားသော်လည်း ဆရာရင်းမှာ ပတ္တလားဆရာဖြစ်သည့်အလျောက် ပတ္တလားလည်း အလွန်ကောင်းသည်ဟု သိရသည်။ ခင်မောင်ရင်၏ တောသားကြီးနှင့် မေမေဝင်း၏ ဆယ့်နှစ်လရာသီ သီချင်းများတွင် ကြားရသည့် ပတ္တလား လက်သံမှာ ဆရာမြိုင်၏လက်သံဖြစ်သည်။

၁၉၅၁ခုနှစ်တွင် ဗြိတိသျှဘားမားမှ ဒါရိုက်တာဆရာခန့်၏ တောပန်းလေးမို့ ရုပ်ရှင်ဇာတ်ကားတွင် ဂီတမှူးအဖြစ် ဆောင်ရွက်ခဲ့သည်။ ပန်တျာကျောင်းတွင် နည်းပြဆရာ လုပ်ကိုင်နေစဉ် အသက်၆၀ မပြည့်မီ ကွယ်လွန်သွားခဲ့သည်။

## ရည်ညွှန်းကိုးကား
မောင်မောင်လတ် (တေးရေး)

## မောင်မောင်လတ်
အမည်ရင်း မောင်မောင်လတ်၊ အဘဦးထွန်းစိန်၊ အမိဒေါ်မမလေးတို့မှ ၁၉၃၃ ခုနှစ်၊ မေလ ၅ ရက်နေ့တွင် ဖွားမြင်သည်။ မကွေးတိုင်း၊ စလင်းမြို့ ဇာတိဖြစ်သည်။ ၁၉၅၁ ခုနှစ်မှစတင်၍ ဂီတနယ်ပယ်သို့ တေးရေးတေးဆိုအဖြစ် ဝင်ရောက်သည်။ ၁၉၅၁ ခုနှစ်တွင် တက္ကသိုလ်တေးယဉ်ယဉ် အပျော်တမ်းတူရိယာအဖွဲ့၊ ထိုနောက် ၁၉၅၂ ခုနှစ်တွင် ဂီတဉ္စလီတူရိယာအဖွဲ့ ကို ဦးဆောင်ပြီး မြန်မာ့အသံမှ တေးသီချင်းများ အသံလွှင့် ဖျော်ဖြေခဲ့သည်။

၁၉၅၂ ခုနှစ်မှစ၍ အေဝမ်း၊ လျှပ်စစ်၊ မောင်တင်ဦး၊ မြဇော် စသည့် ရုပ်ရှင်တို့တွင် ရုပ်ရှင်သီချင်း အများအပြား ရေးသားခဲ့သည်။ ကိုယ်တိုင်သီဆိုသော သီချင်းများအနက် ချိုပြုံး၊ ပန်းကောက်လှည့်ပါ၊ ကိုယ်သာ၊ ချစ်သူတို့နားနေရာ၊ အလွမ်းပြေအမေ့စာ၊ လှိုင်းပုတ်သံကြောင့် ဗျိုင်းလန့်ပျံသည် သီချင်းများ ထင်ရှားသည်။ အခြား အဆိုတော်များ သီဆိုသော သီချင်းများအနက် တင်တင်မြ၏ အချစ်ဆိုသောအရာ၊ မာမာအေး၏ သူနဲ့တွေ့ရင်၊ မဉ္ဇူမြင့်၏ ချစ်ဦးမောင်၊ လွမ်းအောင်သူချွဲ၊ လာမချော့နဲ့မောင်၊ အေဝမ်းတင်တင်လှပြုံးယောင်ပြုံးတုံ့၊ တင်တင်အောင်၏ မေတ္တာရွှေရည်၊ ကြည်ကြည်ဝင်း၏ ချစ်မြားရှင်၊ မြင့်မြင့်စိန်၏ ရွက်ကြမ်းရေချို၊ သောင်းသောင်းနု၏ အညာမိသူလေး၊ ကိုစိန်လင်း၏ လန်းလန်းလှလှ ကြူကြူလွင်လွင်၊ ကိုတင်ထွတ်၏ ပြစ်မျိုးမှဲ့မထင်၊ စန္ဒရားလှထွတ်၏ တိမ်တမန်သီချင်းများ ထင်ရှားသည်။

ထိုပြင် စာပေလောကတွင်လည်း ၁၉၅၀ ခုနှစ်မှစ၍ ယနေ့အထိ ကလောင်အမည် **နောင်** ဖြင့် ကဗျာများ ရေးသားလျက်ရှိသည်။ ၁၉၉၃ ခုနှစ်တွင် မနက်ဖန်အတွက် လှသက်လက်ဆောင် ကဗျာစာအုပ်ဖြင့် အမျိုးသားစာပေဆုရရှိခဲ့သည်။ ၂၀၀၄ ခုနှစ်တွင် လူမှုထူးချွန် (ပထမဆင့်) ချီးမြှင့်ခြင်း ခံရသည်။
ရန်ကုန်တက္ကသိုလ်မှ ဘွဲ့ရပြီး မြန်မာ့ရေနံနှင့် သဘာ၀ဓာတ်ငွေ့ လုပ်ငန်းတွင် တာဝန်ထမ်းဆောင်ခဲ့၍ ၁၉၉၃ ခုနှစ်တွင် ဒုအထွေထွေမန်နေဂျာ (စီမံခန့်ခွဲရေး)/ညွှန်ကြားရေးမှူး (ပြန်ကြားရေး) ရာထူးများမှ အငြိမ်းစားယူခဲ့သည်။

ဇနီးဖြစ်သူ ဒေါ်သိင်္ဂီအေးသည်လည်း ရေဒီယိုအဆိုတော်တစ်ဦးဖြစ်သည်။ သားသမီး ၄ ယောက် ရှိသည်။ လက်ရှိ မြန်မာ့အသံ ခေတ်ပေါ်တေးဂီတ စိစစ်ရေးအဖွဲ့ဝင်အဖြစ်လည်းကောင်း၊ စာပေဗိမာန် စာပေဆုရွေးချယ်ရေးအဖွဲ့ဝင်အဖြစ်လည်းကောင်း၊ မြန်မာနိုင်ငံဂီတအစည်းအရုံး ဥက္ကဋ္ဌအဖြစ်လည်းကောင်း တာဝန်ထမ်းဆောင်လျက်ရှိသည်။
## ရည်ညွှန်းကိုးကား
The Doors

**The Doors** သည် အမေရိကန် ရော့ခ်ဂီတအဖွဲ့ဖြစ်ပြီး ၁၉၆၅ ခုနှစ်တွင် လော့စ်အိန်ဂျယ်လိစ်မြို့၌ အဆိုရှင် ဂျင် မော်ရင်ဆန်၊ ကီးဘုတ်တီးသူ ရေး မန်ဇာရက်၊ ဂစ်တာသမား ရော်ဘီ ကရင်ဂါ၊ နှင့် ဒရမ်တီးသူ ဂျွန် ဒန်စမိုးတို့ဖြင့် ဖွဲ့စည်းခဲ့သည်။ ၁၉၇၁ ခုနှစ်တွင် မော်ရင်ဆန် ကွယ်လွန်ပြီးနောက် အဖွဲ့ကို ၁၉၇၃ ခုနှစ်တွင် ဖျက်သိမ်းခဲ့သည်။

## ကိုးကား
စိုး၊ တက္ကသိုလ်

## တက္ကသိုလ်စိုး
ရန်ကုန်မြို့ ကြက်တံဆိပ်ဘိလပ်ရည်ပိုင်ရှင် ဦးညိမ်းမောင်၊ ဒေါ်အုံးသင်တို့၏ တစ်ဦးတည်းသောသားဖြစ်သည်။ ငယ်မည် ကိုလှစိုး ခေါ် တက္ကသိုလ်စိုးသည် ရန်ကုန်ဇာတိဖြစ်ပြီး စန္ဒရားအတီးကို အလင်္ကာကျော်စွာ ရွှေပြည်အေးထံတွင်လည်းကောင်း၊ တေးရေးပညာကို ဂီတစာဆို ရွှေဂုံမောင်ထံတွင်လည်းကောင်း ဆည်းပူးသင်ကြားခဲ့သည်။

၁၉၃၃ ခုနှစ် မတိုင်မီ ကူရှင် အထက်တန်းကျောင်းသားဘဝ၌  ကူရှင်စိုး အမည်နှင့် ကျောင်းကဇာတ်၊ ပြဇာတ်များအတွက် သီချင်းများ ရေးစပ်ပေးခြင်းဖြင့် ဂီတတာဝန်ခံအဖြစ် ဂီတနယ်သို့ ရောက်ရှိလာခဲ့သည်။ ၁၉၃၃ ခုနှစ်တွင် ခွေးတံဆိပ်ဓာတ်ပြားကုမ္ပဏီတွင် တေးအပိုဒ်(၂၀) ကျော်မျှ တာဝန်ယူ၍ ဓာတ်ပြားသွင်း ရေးသားခဲ့သည်။ စစ်ကြိုခေတ်မှအစပြု၍ တက္ကသိုလ်ရောက်ခဲ့၏။ 
ဒုတိယ ကမ္ဘာစစ်မဖြစ်မီက ခွေးတံဆိပ် ဓာတ်ပြားကုမ္ပဏီ တီးဝိုင်းအဖွဲ့နှင့် သီချင်းပုဒ်ရေ ၃၀ခန့်၊ စန္ဒရားအေဝမ်းခင်မောင် ဦးစီးသော အေဝမ်းသံစုံတီးဝိုင်းနှင့် သီချင်း၄ပုဒ်ခန့်ရှိပြီး စစ်ပြီးခေတ်တွင်မူ တက္ကသိုလ်စိုး တူရိယာအဖွဲ့ကို တည်ထောင်ခဲ့ပြီး သီချင်းပုဒ်ရေ ၁၀၀ကျော် ရေးသားခဲ့သည်။ ၁၉၃၉ ခုနှစ်တွင် တက္ကသိုလ်စိုး အမည်ဖြင့် အေဝမ်းကုမ္ပဏီတွင် ဂီတစာဆိုအဖြစ်နှင့် တာဝန်ထမ်းဆောင်ခဲ့သည်။ 
စစ်ပြီးချိန်ကာလတွင် စာရင်းစစ်ရုံး (အေ-ဂျီ)တွင် (၁၀)နှစ်ကျော်မျှ အမှုထမ်းခဲ့သေးသည်။ စစ်ကြိုခေတ်ထက် စစ်ပြီးခေတ်တွင် အလွန်ကျော်ကြားခဲ့သော စာဆိုရှင်တစ်ဦး ဖြစ်ခဲ့၏။ ဒေါ်သိန်းရွှေအမည်ရှိ မွန်-မြန်မာ ကပြားအမျိုးသမီးနှင့်လက်ထပ်ပြီး သားနှစ်ဦးထွန်းကားခဲ့သည်။ မောင်စိန်ဟန် နှင့် မောင်ဌေးစံဟု အမည်ရသည်။
တက္ကသိုလ်စိုး တီးဝိုင်းတွင် ကိုမြကြီး၊ ကိုစိုးအောင်၊ ကိုမြင့်စိုး၊ ကိုစိုးသန်း၊ မာမာဝေ၊ ရီရီဝေ၊ ကိုစိုးလွင်၊ လွင်လွင်အေး၊ ကိုစိုးမင်း၊ တက္ကသိုလ်သိန်းလွင်၊ ကိုညွန့်လွင်၊ ကိုစိုးအောင်၊ ခင်ထားမေ၊ မေ စသည့် အဆိုတော်များ ပါဝင်သီဆိုကြပြီး ကျော်ကြားခဲ့သော တေးများမှာ ကိုမြကြီး၏ မေ၊ နွဲ့ဆိုး၊ ညိုပြာညက်ကလေး၊ ငွေနှင်းစိုစို၊ ဧရာဝတီ၊ ရက်ကန်းသံ၊ ပုစွန်ဆိတ်ကလေး၊ သဘာဝခင်ပျို၊ ဂီတဗိမာန်၊ မြိုင်မြိုင်ဆိုင်ဆိုင်လတန်ဆောင်တိုင်၊ ကိုစိုးအောင်၏ ချာတိတ်မလေး၊ စာကလေးတစ်စောင်၊ ပျိုဝိသာခါ၊ ပြန်လာမယ်၊ လေချွန်သံ၊ သူဇာ၊ အောက်မေ့တယ်၊ ကိုမြင့်စိုး၏ ချားမင်းပျိုဖြူ၊ စမတ်ပျိုမေ၊ တစ်ခါလာလည်းဘီအေ၊ အလိမ္မာလေး၊ သူနဲ့ကျွန်တော်၊ စောဖေက နောကြေ၊ ကိုစိုးသန်း၏ လိုက်ခဲ့မယ်၊ ခမောက်နဲ့မေ၊ စိတ်ကောင်းတစ်ခုထားကြပါ၊ ရွှေခြေကျင်းမေ၊ မာမာဝေ၏ ရွှေမိုးလေးက ညိုတယ်၊ ရွှေကျေး၊ ချစ်ဖော်၊ တစ်မိုးအောက်တစ်ယောက်၊ မာလာရုံ၊ သနားမေတ္တာ၊ ပျို့ကျေးရွာ၊ အောင်၊ အပျင်းပြေ၊ အမောက်နဲ့အစ်ကို၊ ရီရီဝေ၏ ကိုကြီးသာရင်၊ ကောက်ရိပ်ချိန်၊ တောကပွဲတော်၊ လယ်တောကကိုကို၊ အေးတင့်ရေ၊ ကိုစိမ်းပင်၊ ဂျိုကာ၊ ပေါ်လာငယ်နိုး၊ ညာတဲ့အကို၊ မြိုင်၊ ကိုစိုးလွင်၏ ရွှေပြောင်ပြောင်၊ ခေါ်သံ၊ လမ်းပေါ်ကလူ၊ လွင်လွင်အေး၏ စက်လည်းမရွှင်၊ လေညှင်းခံ၊ ဓာတ်ပုံထဲကလူ၊ တက္ကသိုလ် သိန်းလွင်၏ အဝေးမြို့သူ၊ ကိုညွန့်လွင်၏ ချစ်ရည်မတူ၊ တောနဲ့တောင်စွယ်၊ ကိုစိုးလင်း၏ မင်္ဂလာ စသည်တို့ဖြစ်သည်။

စစ်ပြီးခေတ်တွင် ဤကျော်ကြားခဲ့သော သီချင်းများရေးစပ်ခဲ့သကဲ့သို့ စစ်ကြိုခေတ်တွင်လည်း မေရှင်၏ ဇွတ်ချစ်မယ်၊ ပြည်လှဖေ၏ ခုံးမျက်စ သီချင်းများမှာ ယနေ့တိုင် လူငယ်ကြိုက်သီချင်းများ ဖြစ်ခဲ့သည်။ ဆရာတက္ကသိုလ်စိုး၏ တေးများကြောင့် ကျော်ကြားလာသူများမှာ ကိုမြကြီး၊ ကိုစိုးအောင်၊ မာမောဝ၊ ကိုစိုးသန်း၊ ဒဂုန်ခင်နှင့် အခြားအဆိုတော်များ ဖြစ်လေသည်။ ရန်ကုန်တက္ကသိုလ်တွင် ဝိဇ္ဇာတန်းအထိ ပညာသင်ကြားခဲ့လေသည်။ တစ်ချိန်က အောင်သုခရုပ်ရှင်တွင် ကိုယ်ပိုင်ဂီတမှူး၊ ကိုယ်တိုင်ဒါရိုက်တာ အဖြစ်နှင့် တူရိယာလုံမေ တေးဂီတပြဇာတ်ကို ထူးခြားစွာ တင်ဆက်ခဲ့လေသည်။

## ရည်ညွှန်းကိုးကား
၁၈၉၅

**၁၈၉၅** 
## ၁၈၉၅ ခုနှစ် မှတ်တမ်း 
### ဇန်နဝါရီလ 
(၁) ရက်။
::* 
### ဖေဖော်ဝါရီလ 
(၁) ရက်။
::* 
### မတ်လ 
(၁) ရက်။
::* 
### ဧပြီလ 
(၁) ရက်။
::* 
### မေလ 
(၁) ရက်။
::* 
### ဇွန်လ 
(၁) ရက်။
::* 
### ဇူလိုင်လ 
(၁) ရက်။
::* 
### ဩဂုတ်လ 
(၁) ရက်။
::* 
### စက်တင်ဘာလ 
(၁) ရက်။
::* 
### အောက်တိုဘာလ 
(၁) ရက်။
::* 
### နိုဝင်ဘာလ 
(၁) ရက်။
::* 
### ဒီဇင်ဘာလ 
(၁) ရက်။
::*
ဇန်နဝါရီ ၁၈၉၁

## (၁) ရက်
::*
::*

## (၂) ရက်
::*
::*

## (၃) ရက်
::*
::*

## (၄) ရက်
::*
::*

## (၅) ရက်
::*
::*

## (၆) ရက်
::*
::*

## (၇) ရက်
::*
::*

## (၈) ရက်
::*
::*

## (၉) ရက်
::*
::*

## (၁၀) ရက်
::*
::*

## (၁၁) ရက်
::*
::*

## (၁၂) ရက်
::*
::*

## (၁၃) ရက်
::*
::*

## (၁၄) ရက်
::*
::*

## (၁၅) ရက်
::*
::*

## (၁၆) ရက်
::*
::*

## (၁၇) ရက်
::*
::*

## (၁၈) ရက်
::*
::*

## (၁၉) ရက်
::*
::*

## (၂၀) ရက်
::*
::*

## (၂၁) ရက်
::*
::*

## (၂၂) ရက်
::*
::*

## (၂၃) ရက်
::*
::*

## (၂၄) ရက်
::*
::*

## (၂၅) ရက်
::*
::*

## (၂၆) ရက်
::*
::*

## (၂၇) ရက်
::*
::*

## (၂၈) ရက်
::*
::*

## (၂၉) ရက်
::*
::*

## (၃၀) ရက်
::*
::*

## (၃၁) ရက်
::*
::*

## ကိုးကား
ရာပြတ်၊ ဦး

## ဦးရာပြတ်
ဖခင်ဦးသာဒင် (ဇာတ်မင်းသား)နှင့် မိခင်ဒေါ်နက်တို့မှ (၁၂၄၆)ခုနှစ်တွင် တောင်သာမြို့(မြင်းခြံခရိုင်) ၌ မွေးဖွားခဲ့သည်။ ဦးရာပြတ်၏ အမည်ရင်းမှာ ဦးမောင်ကလေး ဖြစ်သည်။ ငယ်စဉ်အခါကပင် နိုင်ငံကျော်ဆိုင်းဆရာကြီး စိန်ဗေဒါ၏ ဆိုင်းနောက်ထအဖြစ် တွဲဖက်၍ အဆိုတော်လုပ်ငန်းကို လုပ်ကိုင်ခဲ့သည်။ ဖခင်၏ ဇာတ်သဘင်အဖွဲ့နှင့် မြန်မာပြည်အနှံ့လိုက်ပါခဲ့၍ ဇာတ်သဘင်ပညာကိုလည်း ရရှိခဲ့သည်။ မင်းသားဖြစ်စတွင် မြင်ခြံမြို့၌ ပွဲပြိုင်မင်းသားအဖြစ် ပြိုင်၍ကကြရာမှ ထူးချွန်သော အနုပညာသည် ဘဝသို့ ရောက်ရှိခဲ့သည်။

နိုင်ငံကျော် ဆိုင်းဆရာကြီး စိန်ဗေဒါ၏ အမည်ရင်းမှာ ဦးမောင်ကလေးဖြစ်၍ ဗေဒါမောင်ကလေးဟု အမည်တွင်ပြီး ဦးရာပြတ်ကိုလည်း ရာပြတ်မောင်ကလေးဟု အနုပညာလောကတွင် ခွဲခြားထားသည်။ ထိုအချိန်က နာမည်ကြီးမင်းသားများတွင် “စိန်” ဟူသော အမည်ပါရှိလျှက် ထင်ပေါ်နေကြလေသည်။ အဆိုပါစိန်တို့ကို တန်ဖိုးသတ်မှတ်ပေးမည့်သူဟု အဓိပ္ပာယ်သက်ရောက်သည့် “ရာပြတ်” ဟူသောအမည် ကင်ပွန်းတပ်ခဲ့ရာမှ ဦးရာပြတ် အဖြစ်ရောက်ရှိရာလာခြင်းဖြစ်သည် ။

နိူင်ငံကျော်ဆိုင်းဆရာကြီး ဦးစိန်ဗေဒါနှင့် တွဲခဲ့စဉ်က မဟာမြိုင်သီချင်း၊ သဂြိုဟ်စုံတွဲ ပွေးဖိုပွေးမစုံတွဲတို့ကို ရေးစပ်ခဲ့သည်။ ဦးရာပြတ် တီထွင်ကပြခဲ့သော သေတ္တာအက၊ မြင်းအကနှင့် လက်ဖဝါးပေါ် ဓားလှည့်အကတို့မှာ အထူးထင်ရှားခဲ့သဖြင့် ယ္ခုခေတ်အကပညာရှင်များ တန်ဖိုးထားသင်ယူ ကပြနေဆဲဖြစ်သည်။

၁၂၈၀ပြည့်နှစ်တွင် မင်းသမီးဒေါ်ငွေစိန်နှင့် အိမ်ထောင်ပြုခဲ့သည်။ ဦးရာပြတ်သည် ရှမ်းပြည်နယ် ပင်းတယမြို့၌ ၁၂၉၅ခုနှစ်တွင် အဆုတ်ရောဂါဖြင့် ကွယ်လွန်ခဲ့သည်။

## ရည်ညွှန်းချက်
* ဦးလူမော် - ၂၅၂/၃၅လမ်း ကျောက်တံတားမြို့နယ် ရန်ကုန်။
* ဒဂုန်ဆရာတင်
အပူချိန်

{{Infobox physical quantity
| name = Temperature
| image = Thermometer CF.svg
| caption = Two thermometers showing temperature in Celsius and Fahrenheit.
| unit = ကယ်လ်ဗင်
| otherunits = °C, °F, °R
| symbols = *T*
| dimension = **Θ**
| intensive = Yes
| derivations = \frac{pV}{nR}, \frac{dq_\text{rev}}{dS}
}}

**အပူချိန်** သည် ပူသည် အေးသည်ဟု တိုင်းတာရာ၌ အသုံးပြုသော စံသတ်မှတ်ချက် တစ်ခု ဖြစ်သည်။ ယင်းကို သာမိုမီတာဖြင့် တိုင်းတာရသည်။ တိုင်းတာရာ၌ စံနှုန်းအများကြီးရှိရာ အသုံးအများဆုံးမှာ ဆယ်စီးယပ်စကေး (°C)၊ ဖာရင်ဟိုက်စကေး (°F) နှင့် ကယ်လ်ဗင်စကေး (K) တို့ ဖြစ်ကာ၊ ကယ်လ်ဗင်စကေးကို သိပ္ပံပညာရပ်များတွင် SI ယူနစ် ပြောင်းလဲခြင်းဖြင့် အသုံးချသည်။ ပကတိအပူချိန်သည် အအေးဆုံး အပူချိန်ဖြစ်၍ ကယ်လ်ဗင်အားဖြင့် သုည ဖြစ်ပြီး၊ ဆယ်စီးယပ်အားဖြင့် -၂၇၃.၁၅ °C၊ ဖာရင်ဟိုက်အားဖြင့် -၄၅၉.၆၇°F အသီးသီးရှိကြသည်။ အပူချိန်သည် သိပ္ပံနယ်ပယ်အားလုံးဖြစ်သော ရူပဗေဒ ပထဝီဝင် ဆေးပညာ ဓာတုဗေဒ ဇီဝဗေဒ စသည်တို့၌ သာမက နေ့စဉ်ဘဝ၌ပါ အလွန် အရေးပါသည့်အရာ ဖြစ်ပေသည်။ )

 alpha helix: The amplitude of the vibrations increases with temperature.]]

သီအိုရီအရ အနိမ့်ဆုံး အပူချိန်သည် ပကတိသုည(Absolute Zero)၊ ဆိုလိုသည်မှာ ၎င်းအရာဝတ္ထုမှ မည်သည့် အပူမျှ မစီးထွက်လာခြင်း ဖြစ်သည်။ စမ်းသပ်တွေ့ရှိချက်အရ၊ ပကတိသုည အဖြစ်သို့ လုံးလုံး မရောက်နိုင်၊ အလွန် နီးကပ်စွာသာ ရောက်နိုင်သည်၊ သို့ဖြစ်ရာ ၎င်းကို အပူစီးကူးမှု၏ တတိယ နိယာမ (third law of thermodynamics) ဟု သတ်မှတ်သည်။

## သက်ရောက်မှုများ
အောက်ပါ ရုပ်ပိုင်း ဖြစ်စဉ်များသည် အပူနှင့် ဆက်နွယ်သည်။

* အစိုင်အခဲ၊ အရည်၊ အငွေ့၊ ငွေ့ရည်၊ သိပ်သည်းဆ၊ ပျော်ဝင်ဆ၊ ငွေ့ဖိအား၊ လျှပ်ကူးခြင်း စသည့် အဆင့်များ ပါဝင်သော ရုပ်ဝတ္ထု၏ ရုပ်ဂုဏ်သတ္တိများ၊
* ဓာတ်ပြုမှု ဖြစ်ပွားသော နှုန်းနှင့် အတိုင်းအတာ၊)
* ဝတ္ထု တခု၏ မျက်နှာပြင်မှ ထုတ်လွှတ်သော အပူဖြာခြင်း (thermal radiation) ၏ ပမာဏနှင့် သတ္တိများ၊
* ပကတိအပူချိန် ၏ နှစ်ထပ်ကိန်းရင်း ဖန်ရှင်၏ အသံအမြန်
* Temperature measurement by Thermometer

## ကိုးကား
အမှတ်(၂) အကြီးစားစက်မှုလုပ်ငန်း

**အမှတ်(၂)အကြီးစားစက်မှုလုပ်ငန်း**သည် စက်မှု ဝန်ကြီးဌာနပိုင် လုပ်ငန်းတစ်ခုဖြစ်ပြီး လျှပ်စစ်ပစ္စည်းအမျိုးမျိုး၊ CNC အသုံးပြု စက်ပစ္စည်းကိရိယာများ၊ တွင်ခုံ၊ ဖောက်ခုံ၊ ကျောက်စက်၊ ဓားစက် စသည့် စက်ပစ္စည်းကိရိယာများ၊ PVC ဝါယာများ၊ ပါဝါကေဘယ်(လ်)ကြိုးများ၊ ဘက်ထရီအိုးများ၊ ထရန်စဖော်မာများ၊ ရေအားလျှပ်စစ်တာဘိုင်များ၊ ဂျင်နရေတာများ၊ LED မီးသီးအမျိုးမျိုး၊ နေရောင်ခြည်စွမ်းအင်သုံး လျှပ်စစ်ပစ္စည်းများ၊ မော်တော်ယာဉ် တာယာအမျိုးမျိုးနှင့် စက်မှုကုန်ကြမ်း သဘာဝရာဘာများကို ထုတ်လုပ်ပေးလျက်ရှိသည်။

## နောက်ခံသမိုင်း 
၂၀၁၁ခုနှစ် ဇန်နဝါရီလတွင် မြန်မာ့စက်ကိရိယာနှင့် လျှပ်စစ်ပစ္စည်း ထုတ်လုပ်မှုလုပ်ငန်းနှင့် မြန်မာ့တာယာနှင့် ရော်ဘာပစ္စည်းထုတ်လုပ်မှုလုပ်ငန်း တို့ကို ပူးပေါင်း၍ အမှတ်(၂)အထွေထွေအကြီးစား စက်မှုလုပ်ငန်းအဖြစ် ဖွဲ့စည်းခဲ့သည်။ ၂၀၁၂ခုနှစ်၊ ဧပြီလ(၄)ရက်နေ့တွင် အမှတ်(၂)အကြီးစား စက်မှုလုပ်ငန်းအဖြစ် ပြင်ဆင်ဖွဲ့စည်းခဲ့သည်။ 

## ဦးဆောင်ညွှန်ကြားရေးမှူးချုပ်များ 
## စက်ရုံများ 
အမှတ်(၂) အကြီးစားစက်မှုလုပ်ငန်း၏ ကြီးကြပ်မှုအောက်တွင်  အောက်ပါ စက်ရုံများပါဝင်ဖွဲ့စည်းထားသည်။

## ကိုးကား 
ကဏ္ဍ:မြန်မာနိုင်ငံရှိ အစိုးရပိုင် ကုမ္ပဏီများ
အမှတ်(၃) အကြီးစားစက်မှုလုပ်ငန်း

**အမှတ်(၃) အကြီးစားစက်မှုလုပ်ငန်း**သည် စက်မှု ဝန်ကြီးဌာနလက်အောက်ရှိ စက်မှုလုပ်ငန်းများအနက်တစ်ခုဖြစ်ပြီး ဘိလပ်မြေ၊ မီးခံအုတ်အမျိုးမျိုး၊ ကြွေထည်မြေထည်ပစ္စည်းများ၊ ဗို့အားမြင့် ကြွေသီးအမျိုးမျိုး၊ မှန်အမျိုးမျိုးနှင့် လယ်ယာသုံးစက်ပစ္စည်းများကို ထုတ်လုပ်ပေးလျက်ရှိသည်။ 

## သမိုင်းအကျဉ်း 
၁၉၆၄ ခုနှစ်တွင် ကြွေထည်မြေထည်လုပ်ငန်းများ ကြီးကြပ်မှုကော်ပိုရေးရှင်း အဖြစ် စတင်ဖွဲ့စည်းခဲ့ပြီး ၁၉၇၂ ခုနှစ်တွင် ကြွေထည်မြေထည်လုပ်ငန်း ကော်ပိုရေးရှင်း အဖြစ်သို့ လည်းကောင်း၊ ၁၉၈၈ ခုနှစ်တွင် မြန်မာ့ကြွေထည်မြေထည်လုပ်ငန်းအဖြစ်သို့ လည်းကောင်း ပြောင်းလဲဖွဲ့စည်းခဲ့ပြီး ၂၀၁၂ ခုနှစ်၊ ဧပြီလ(၄)ရက်နေ့တွင် အမှတ်(၃) အကြီးစားစက်မှုလုပ်ငန်းအဖြစ် ပြင်ဆင်ဖွဲ့စည်းခဲ့သည်။ 

## ဖွဲ့စည်းပုံ 
အမှတ်(၃) အကြီးစားစက်မှုလုပ်ငန်း၏ ကြီးကြပ်မှုအောက်တွင် အောက်ပါ စက်ရုံများဖြင့် လုပ်ငန်း ဆောင်ရွက်လျက်ရှိသည်။

## ဆက်သွယ်ရန်လိပ်စာ 
အမှတ်(၃) အကြီးစားစက်မှုလုပ်ငန်း
ရုံးအမှတ် (၄၁)၊ စက်မှုဝန်ကြီးဌာန၊ နေပြည်တော်။
ဖုန်း      :     ၀၆၇-၄၀၈၀၇၄၊ ၀၆၇-၄၀၈၁၆၀
ဖက်စ်    :     ၀၆၇-၄၀၈၀၆၄
အီးမေးလ်    :    mpd3hie@gmail.com

## ကိုးကား
အထည်အလိပ်လုပ်ငန်း

အထည်အလိပ်လုပ်ငန်းသည် စက်မှု ဝန်ကြီးဌာနလက်အောက်ရှိ စက်မှုလုပ်ငန်းများအနက်တစ်ခုဖြစ်ပြီး လက်လီ၊ လက်ကား ရောင်းချဖြန့်ဖြူးနိုင်သော စက်ရုံကြီး (၁၅)ရုံနှင့် စက်ရုံခွဲ(၇)ရုံ၊ စုစုပေါင်း (၂၂)ရုံဖြင့် ပြည်တွင်းဈေးကွက်အတွက် အထည်အလိပ်ထုတ်ကုန်များကို ထုတ်လုပ်ဖြန့်ဖြူးရောင်းချလျက်ရှိသည်။

## သမိုင်း
မြန်မာ့အထည်အလိပ်လုပ်ငန်း ကော်ပိုရေးရှင်းအဖြစ် ၁၉၇၂ ခုနှစ်တွင် စတင်တည်ထောင်ခဲ့သည်။ မြန်မာ့အထည်အလိပ်လုပ်ငန်းအဖြစ် ၁၉၈၉ ခုနှစ်တွင်ပြောင်းလဲဖွဲ့စည်းခဲ့သည်။ ၂၀၁၂ ခုနှစ် ဧပြီလ ၄ ရက်နေ့မှစ၍ အထည်အလိပ်လုပ်ငန်း အဖြစ် ပြင်ဆင်ဖွဲ့စည်းခဲ့သည်။

## စက်ရုံများ
အထည်အလိပ်လုပ်ငန်းလက်အောက်ရှိ စက်ရုံများမှာ အောက်ပါအတိုင်းဖြစ်သည်။

## ဝါကြိတ်စက်ရုံများ
အထည်အလိပ်လုပ်ငန်းလက်အောက်ရှိ ဝါကြိတ်စက်ရုံများမှာ အောက်ပါအတိုင်းဖြစ်သည်။

## ကိုးကား
ဆေးဝါးနှင့်စားသောက်ကုန်လုပ်ငန်း

ဆေးဝါးနှင့်စားသောက်ကုန်လုပ်ငန်းသည် စက်မှု ဝန်ကြီးဌာနလက်အောက်ရှိ စက်မှုလုပ်ငန်းများအနက်တစ်ခုဖြစ်ပြီး ဆေးဝါး၊ စားသောက်ကုန် နှင့်အိမ်သုံးပစ္စည်းအမျိုးမျိုးတို့ကို ထုတ်လုပ်ဖြန့်ဖြူး ရောင်းချလျက်ရှိသည်။

## နောက်ခံသမိုင်း
ဆေးဝါးနှင့်စားသောက်ကုန်လုပ်ငန်းသည် ၂၀၁၀ခုနှစ်၊ ဩဂုတ်လ(၁)ရက်နေ့မှစ၍ မြန်မာ့စားသောက်ကုန်လုပ်ငန်းနှင့်  မြန်မာ့ဆေးဝါးနှင့် အိမ်သုံးပစ္စည်းတို့ကိုပူးပေါင်းဖွဲ့စည်း ထားသောလုပ်ငန်း ဖြစ်သည်။

## ထုတ်ကုန်ပစ္စည်းမျာ:
*အမှတ်(၁)ဆေးဝါးစက်ရုံ(ရန်ကုန်)

*အမှတ်(၂)ဆေးဝါးစက်ရုံ(အင်ရောင်း)

*အမှတ်(၂)ပလတ်စတစ်စက်ရုံ(ကျောက်ဆည်)
**ဘိလပ်မြေအိတ်ခွံ    
**ပလတ်စတစ်အိတ်များ

*မြင်းနှင့်သိုးမွေးမြူရေးစခန်း(ရန်ပယ်)
**မြင်းနှင့်သိုးသွေးရည်ကြည်

## ရုံးချုပ်နှင့် နိုင်ငံပိုင်စက်ရုံများ 
# ဆေးဝါးနှင့်စားသောက်ကုန်လုပ်ငန်းရုံးချုပ်
# အမှတ်(၁)ဆေးဝါးစက်ရုံ(ရန်ကုန်) - အသည်းရောင်အသားဝါ(ဘီ)ကာကွယ်ဆေးထုတ်လုပ်ရေးဌာနခွဲ
# အမှတ်(၂)ဆေးဝါးစက်ရုံ(အင်ရောင်း)
# အမှတ်(၂)ပလတ်စတစ်စက်ရုံ(ကျောက်ဆည်)
# မြင်းနှင့်သိုးမွေးမြူရေးစခန်း(ရန်ပယ်)

## ငှားရမ်းစက်ရုံများ
# ဒဂုန်အချိုရည်နှင့်ရေခဲစက်ရုံ(ရန်ကုန်)
# ဒိုင်းမွန်းအချိုရည်နှင့်ရေခဲစက်ရုံ(ရန်ကုန်)
# မကွေးအချိုရည်နှင့်ရေခဲစက်ရုံ (မကွေး)
# ဇေယျဝတီသကြားစက်ရုံ (ဇေယျဝတီ)
# ဘီးလင်းသကြားစက်ရုံ (ဘီးလင်း)
# ဒိုက်ဦးကော်မှုန့်စက်ရုံ (ဒိုက်ဦး)
# ဆပ်ပြာစက်ရုံ(မန္တလေး)
# ဆပ်ပြာစက်ရုံခွဲ(မကွေး)
# ဆပ်ပြာစက်ရုံခွဲ(ရမည်းသင်း)
# သစ်ဆိမ့်ဆီစက်ရုံခွဲ(ဆိပ်ဖြူ)
# အမှတ်(၁)ပလတ်စတစ်စက်ရုံ(ရန်ကုန်)
# ပြောင်းဖူးထုတ်ကုန်ပစ္စည်းစက်ရုံခွဲ(ရန်ပယ်)
# သောက်ရေသန့်စက်ရုံခွဲ(ကျောက်ဆည်)
# မော်လမြိုင်အမှတ်(၄)အရက်ချက်စက်ရုံ (မော်လမြိုင်)
# ကော့သောင်းဆီအုန်းစက်ရုံခွဲ (ကော့သောင်း)
# ဆမ္မဆယ်စိုက်ကွင်း

## ဖက်စပ်စက်ရုံများ
# စက်မှုသုံးအရက်ပြန်စက်ရုံ(ဘီးလင်း)
# အမှတ်(၃)ဆေးဝါးစက်ရုံ(စစ်ကိုင်း)

## ကိုးကား
စက္ကူနှင့်အိမ်သုံးပစ္စည်းလုပ်ငန်း

စက္ကူနှင့် အိမ်သုံးပစ္စည်းလုပ်ငန်းသည် စက်မှု ဝန်ကြီးဌာနလက်အောက်ရှိ စက်မှုလုပ်ငန်းများအနက် တစ်ခုဖြစ်ပြီး (၂၀၁၂) ခုနှစ် ဧပြီလ(၄)ရက် နေ့မှစ၍ မြန်မာ့စက္ကူနှင့် ဓာတုဗေဒလုပ်ငန်း နှင့် မြန်မာ့အိမ်သုံးပစ္စည်းလုပ်ငန်းတို့ကို ပူးပေါင်းဖွဲ့စည်းခြင်းဖြစ်သည်။ စက္ကူနှင့် အိမ်သုံးပစ္စည်းလုပ်ငန်းမှ အဆင့်မြင့်စက္ကူပျော့ဖတ်အမျိုးမျိုး၊ စာရေးစက္ကူ နှင့် ပုံနှိပ်စက္ကူ အမျိုးမျိုး၊ထုပ်ပိုးစက္ကူ၊ သတင်းစာစက္ကူ၊ ဟိုက်ဒရိုဂျင်ပါအောက်ဆိုဒ်၊ စက်ဘီး၊ အိမ်သုံးပစ္စည်းအမျိုးမျိုး (စတီးလ်၊ ပလတ်စတစ်နှင့် ကြွေရည်စိမ်)၊ အပ်ချုပ်စက် အမျိုးမျိုး စသည့်ထုတ်ကုန်ပစ္စည်းများ ထုတ်လုပ်လျက်ရှိသည်။

## စက်ရုံများ
စက္ကူနှင့်အိမ်သုံးပစ္စည်းလုပ်ငန်း ကြီးကြပ်မှုအောက်ရှိ စက်ရုံများမှာ 
*အဆင့်မြင့်စက္ကူ စက်ရုံ (သာပေါင်း)
*စက္ကူ စက်ရုံ (ရေနီ)
*စက်ဘီးစက်ရုံ(ကျောက်ဆည်)
*အိမ်သုံးပစ္စည်းစက်ရုံ (မင်းစု)
*အပ်ချုပ်စက်စက်ရုံ (ကျောက်ဆည်) တို့ဖြစ်သည်။

## ကိုးကား
စက်မှုသင်တန်းကျောင်း(ဆင်တဲ)

သင်ကြားမှုအထောက်အကူပြု စက်ပစ္စည်းကိရိယာနှင့် နည်းပညာများအတွက် ပြည်ထောင်စုသမ္မတ ဂျာမနီနိုင်ငံ၏ အထောက်အပံ့ကို German Agency for Technical Cooperation – GTZ / German Foundation for International Development - DSE အဖွဲ့အစည်းက စက်မှုဝန်ကြီးဌာနနှင့်အတူ ၁၉၇၇ ခုနှစ်မှစတင်၍ ပူးပေါင်းအကောင်အထည်ဖော် ဆောင်ရွက်ခဲ့ခြင်း ဖြစ်သည်။ အမှတ်စဉ်(၁) သင်တန်းကို (၁-၁၂-၁၉၇၉) ရက်နေ့တွင် စတင် ဖွင့်လှစ်ခဲ့ပြီး နိုင်ငံခြားပညာရှင်များ (၄)နှစ်ခန့် နေထိုင်၍ လေ့ကျင့်သင်ကြားမှုများကို လမ်းညွှန် ပြသခဲ့သည်။ မြန်မာနည်းပြ (၂၀) ဦးကိုလည်း စာတွေ့ဘာသာသင်ကြားမည့် နည်းပြများအား (၁)နှစ်စီဖြင့် လည်းကောင်း၊ လက်တွေ့ ဘာသာသင်ကြားမည့် နည်းပြများအား (၂) နှစ်စီဖြင့် လည်းကောင်း ပြည်ထောင်စုသမ္မတဂျာမနီနိုင်ငံတွင် လေ့ကျင့်သင်ကြားပေးခဲ့သည်။

## တည်နေရာ
စက်မှုသင်တန်းကျောင်း(ဆင်တဲ)သည် ပဲခူးတိုင်းဒေသကြီးအနောက်ပိုင်း၊ ပြည်ခရိုင်၊ ပန်းတောင်းမြို့နယ်တွင် တည်ရှိပြီး ရန်ကုန်မှ (၂⁠၂၇)ကီလိုမီတာအကွာတွင် တည်ရှိသည်။

## အထောက်အပံ့တန်ဘိုး
ဂျာမန်မတ်ငွေ( ၂၅.၅၄၂ )သန်းနှင့် နိုင်ငံတော်မှ စိုက်ထုတ်ငွေ ဂျာမန်မတ်ငွေ (၁၀.၂၄၁)သန်း ဖြစ်သည်။

## သင်တန်းကာလ
သင်တန်းကာလမှာအောက်ပါအတိုင်းဖြစ်သည် -
# သင်တန်းအမှတ်စဉ် (၁) မှ (၁၅) အထိ - ၃နှစ်
# သင်တန်းအမှတ်စဉ် (၁၆) မှ (၂၇) အထိ - ၂နှစ်
# သင်တန်းအမှတ်စဉ် (၂၈) မှ ယခုအမှတ်စဉ် (၃၃) အထိ - ၁ နှစ်
# သင်တန်းအမှတ်စဉ် (၃၂) အထိ သင်တန်းဆင်းပြီးဦးရေမှာ (၃,၅၀၆) ဦးဖြစ်သည်။

## သင်ကြားသောဘာသာရပ်များနှင့် သင်တန်းသားအရေအတွက်
# စက်ကိရိယာကိုင်တွယ်မောင်းနှင်မှုသင်တန်း -  ၃၀ ဦး
( Machine Tool Operator Course )
# ကိရိယာနှင့် ပုံနှိပ်ပုံပြုလုပ်သူသင်တန်း         - ၁၅ ဦး
( Tool and Die Maker Course)
# စက်ရုံပစ္စည်းဖစ်တာသင်တန်း         - ၃၀ ဦး
( Machinery Fitter Course )
# မော်တော်ယာဉ်မက္ကင်းနစ်သင်တန်း             - ၃၀ ဦး
( Motor Vehicle Mechanic Course)
# လျှပ်စစ်ပညာသည်သင်တန်း                     - ၃၅ ဦး
( Electrical Fitter Course)
#(၆) လျှပ်စစ်စက်ပစ္စည်းထုတ်လုပ်သူသင်တန်း      - ၃၅ ဦး
( Electrical Machine Maker Course)
#(၇) သွန်းလောင်းပုံသွင်းပုံစံထုတ်လုပ်သူသင်တန်း - ၁၅ ဦး
( Pattern Maker Course )
#(၈) စက်မှုပုံဆွဲသင်တန်း                                - ၁၀ ဦး
( Mechanical Draughtsman Course)
# စုစုပေါင်း သင်တန်းသားဦးရေ (၂၀၀) ဦး ဖြစ်သည်။
အာယု

**အာယု** အမည်ရှိ လူပုဂ္ဂိုလ်များမှာ
* အာယု၊ စာရေးဆရာ  -စာရေးဆရာ၊ တေးရေးဆရာ၊ ဒါရိုက်တာ
* အာယု (စီးပွားရေးလုပ်ငန်းရှင်)  - စီးပွားရေးလုပ်ကိုင်သူ၊ဘဏ်ဥက္ကဋ္ဌ
ငါးလွှတ်ပွဲ

## ငါးလွှတ်ပွဲ
ဗုဒ္ဓဘာသာဝင် မြန်မာလူမျိုး အများစုက နှစ်ဆန်းတစ်ရက်နေ့တွင် ဇီဝိတဒါနအလှူပွဲများ စုပေါင်းကျင်းပလေ့ရှိကြရာ ထင်ရှားသော ပွဲတစ်ပွဲမှာ ငါးလွှတ်ပွဲ ဖြစ်သည်။ ရန်ကုန်မြို့ ဘောက်ထော်ရပ် ကန်ဘဲ့ရွာ တောင်ပိုင်းတွင် **မစ္ဆသမူဟ အဘယဒါနအသင်း**ခေါ် ငါးလွှတ်ပွဲကျင်းပရန် အသင်းတစ်သင်းပင် ဖွဲ့စည်းထားခဲ့သည်။ ယင်းအသင်းကို ၁၉၂၆ ခုနှစ်ကပင် ဖွဲ့စည်းခဲ့သည်။ ၁၃၀၀ ပြည့်နှစ်ဆန်း တစ်ရက်နေ့ကဆိုလျှင် ၁၃ ကြိမ်မြောက် ငါးလွှတ်ပွဲအဖြစ် လှည်းများဖြင့် ကခုန်တီးမှုတ်ကြလျက် အင်းလျားကန်သို့ သွားရောက်ကာ ငါးလွှတ်ပွဲ ကျင်းပခဲ့ကြကြောင်း (၂၃-၄-၁၉၃၈) ရက်စွဲပါ သူရိယသတင်းစာတွင် သတင်းဖော်ပြ ပါရှိသည်။ 
## ကိုးကား
ကွမ်ယင်မယ်တော်

**ကွမ်ယင်**(Guanyin) ကို ဂျပန်ဘာသာဖြင့် ခမ်နွန် (Kannon) ဟု ခေါ်သည်။ ကွမ်ယင်မယ်တော် ဆိုသော နတ်သည် မဟာယာနဂိုဏ်းကြီးမှ အဓိကထား၍ ကိုးကွယ်သော အဝလောကိတေသွရ ဘုရားလောင်းမှ ဆင့်ပွား ယူထားသော နတ်ဖြစ်သည်။ အဝလောကိတေသွာရသည် မူလက ပုရိသလိင်ဖြစ်သော နတ်တစ်ပါး ဖြစ်သည်။ အေဒီ ၈-ရာစု နောက် ပိုင်းရောက်မှ ဣတ္ထိလိင်အသွင် ပြောင်း၍ ကိုးကွယ်ခဲ့ကြခြင်း ဖြစ်သည်ဟု အချို့က ဆို၏။ မြန်မာပြည်ဖွား တရုတ်လူမျိုးများက အနန္တမေတ္တာရှင် ဘုရားလောင်းအဖြစ်ကိုးကွယ်ကြပြီး ကွမ်ရင်ဖူဆ ဟူ၍ခေါ်ဆိုကြသည်။ 

ကွမ်ရင်ဖူဆ ဖြစ်ပေါ်လာပုံကို အမျိုးမျိုး ရေးသား ပြောဆိုကြသည်။ မဟာယာန ဂိုဏ်းသားတို့သည် ဟိန္ဒူတန္တရဂိုဏ်းကို အတုယူ၍ မဟာယာနတန္တရဂိုဏ်းကို ထူထောင်ကြသည်။ ဟိန္ဒူတန္တရဂိုဏ်းတွင်   ဒေဝီနတ်မယ် အသွယ်သွယ်ကို ဖန်တီးထားသကဲ့သို့ မဟာယာနတန္တရဂိုဏ်းကလည်း ဒေဝီနတ်ပွား အစားစားကို ဖန်တီးကြသည်။ မဟာယာနမှ အဝလောကိတေသရ ဘုရားလောင်းကိုလည်း ကြင်ရာတော်အဖြစ် ပညာပါရမိတာနတ်မယား ကို မွေးဖွားပေးလိုက်သည်။ ဤနတ်သမီးမှာ ဘုန်းကြီးများသာ ကိုးကွယ်ခွင့် ရကြသည်။ ထို့ကြောင့် သာမန် လူဝတ်ကြောင်များ ကိုးကွယ်ရန် မဟာစိနတာရာဒေဝီ နတ်သမီးကို တီထွင်ပေးကြရပြန်သည်။ 

ထိုစိနတာရာနတ်သမီးကို တရုတ်လို ကွမ်ယင်ဟုခေါ်သော အဝလောကိတေသရ၏ မျက်ရည်မှ ဖြစ်သော ကြာပွင့်မှ ဖွားမြင်ခဲ့သည်ဟုလည်း အဆိုရှိသည်။ ထိုစိနတာရာဒေဝီ နတ်သမီးကိုပင် ကွမ်ယင်မယ်တော် အဖြစ် ထုလုပ် ကိုးကွယ်ခဲ့ကြသည်ဟုလည်း ဆိုပြန်သည်။ အချို့ကလည်း ကွမ်ယင်ကို အဝလောကိတေသရအဖြစ် ပုရိသလိင်နှင့် ရှိစဉ်က အမျိုးသမီးများ ကိုးကွယ်ခွင့် မရခဲ့ကြ။ ထို့ကြောင့် အဝလောကိတေသရကိုပင် ဣတ္ထိလိင်အသွင်ပြောင်း၍ ကိုးကွယ်ခဲ့ကြသည်ဟု ဆိုပြန်သည်။ ကွမ်ယင်မယ်တော်သည် လောကသားများ အပေါ်၌ သားသမီးကဲ့သို့ မေတ္တာ ကရုဏာ မျိုးဖြင့် ကယ်တင်စောင့်ရှောက်တတ်သည်ဟု အယူရှိကြ၏။ ကွမ်ယင်နှင့် ပတ်သက်၍ ဒဏ္ဍာရီ ဇာတ်လမ်း ခပ်ဆန်းဆန်းများလည်း များစွာ ရှိသည်။ 

ပညာပါရမိတာ နတ်သမီး၊ စိနတာရာဒေဝီ၊ ကွမ်ယင်မယ်တော်စသော အမည်အမျိုးမျိုး တို့၏ အခြေခံမှာ အဝလောကိတေသရ ဘုရားလောင်းပင် ဖြစ်သည်။ အဝလောကိတေသရမှ ပေါက်ပွားသော စိတ္တဇ ရုပ်ပွား ဒေဝီများသာတည်း။ အဝလောကိတေသရ ကိုးကွယ်မှုသည် မြန်မာနိုင်ငံသို့ သရေခေတ္တရာခေတ်ကပင် ရောက်ရှိခဲ့ ဖူးပြီ ဖြစ် သည်။ ထိုစဉ်က အဝလောကိတေသရမှာ ပုဆိုးဝတ်ဖြင့် လာရောက် ကိုးကွယ် ခံခဲ့သည်။ ကွမ်ယင်မယ်တော် ဆိုသူကား တရုတ်ပြည်ဘက်မှ လှည့်၍ ထဘီဝတ်ဖြင့် ပြန်လည်ဝင်ရောက်လာခြင်းသာ ဖြစ်လေသည်။

## ကိုးကား
ကျော်အောင်

**ကျော်အောင်** အမည်ရှိ လူပုဂ္ဂိုလ်များမှာ

* ကျော်အောင် (စာရေးဆရာ) - အမျိုးသား စာပေဆုရ စာရေးဆရာ
* ကျော်အောင် (ရုပ်ရှင်သရုပ်ဆောင်) - ရုပ်ရှင်မင်းသား၊ ပန်းချီဆရာ
ကျောက်ဖရုံပင်

**ကျောက်ဖရုံပင်**သည် အမြင့်ပေပေါင်း ၄၀၀၀ အထိဖြစ်ထွန်းပြီး မြန်မာနိုင်ငံ အနှံ့အပြားတွက် ပေါက်ရောက်သည်။ စိုက်ပျိုးပင်ဖြစ်သည်။ မိုးဦးတွင် ကဆုန်မှ ဝါဆိုအတွင်း မိုးနှောင်း တွင် တော်သလင်း လမှ တန်ဆောင်မုန်း အတွင်း အစေ့ကို တိုက်ရိုက် ချစိုက် နိုင်သည်။ ကျင်းအနက် တစ်တောင် ၊ အကျယ် ၄ ပေ ပတ်လည် တူး၍ မြေဆွေး ၅၀ % ခန့် ရောစပ်ပြီး ဖရုံစေ့များကို အစေ့မြှပ်ရုံမျှ စိုက်ရမည်။ စင်တောင့်တောင့် ထိုးပေးရသည်။ မိုးနည်းသောဒေသများတွင် မြေတွင် လွှတ်၍ စိုက်နိုင်သည်။  ခြောက်သွေ့ သော ဒေသများတွင် လိုအပ်သည့် အစိုဓာတ်ရအောင် ရေလောင်း ပေးရန်လိုသည်။ စိုက်ပျိုးပြီး ရက်ပေါင်း ၆၀ မှ ၁၀၀ အတွင်း စတင် အသီးသီး ၍ ဆွတ်ခူးနိုင်သည်။ (အထူးသဖြင့် ကျောက်ဖရုံသည် အနံ့အသက်များကို စုပ်ယူနိုင်သော သတ္တိရှိသဖြင့် အနံ့အသက်ဆိုးသည့် နေရာများအနီး စိုက်ပျိုးခြင်း ၊ ထားသိုခြင်း မပြုရန် လိုသည်။ )

## ပုံသဏ္ဌာန် 
တစ်နှစ်ခံနွယ်ပင်မျိုးဖြစ်သည်။ အဖြူရောင် သို့မဟုတ် သံချေးရောင် အမွေးကလေးများဖြင့် ဖုံးလွှမ်းနေသည်။ ပင်စည် တောင့်တင်း၍ ထောင့်ပါသည်။ နွယ်နှာမောင်း ၃ ခုဖြာသည်။

### အရွက်
အရွက်သည် တောက်ပသော အစိမ်းရောင် ဖြစ်သည်။ အမွေးများရှိ၍ အောက်မျက်နှာပြင် တွင် ပို၍ အမွေးထူသည်။ နှလုံးပုံဖြစ်ပြီး အဝိုက် ၅-၇ ခုရှိသည်။ အဝိုက်များသည် ကျယ်ပြန့်၍ သုံးမြှောင့်ပုံရှိသည်။

### အပွင့်
အဝါရောင်ဖြစ်သည်။ ကြီး၍ ပွင့်ထီး ဖြစ်သည်။ လိင်စုံသည်။ 

### အသီး
တိုင်လုံးပုံဖြစ်ပြီး အစိမ်းရောင်နှင့် အဖြူရောင် ရောနေ၏။ နုစဉ် အခွံပျော့၍ ရင့်သော် ကြွပ်ဆတ်ပြီး မာသည်။ အခွံပေါ်တွင် အမွေးကြမ်းလေးများရှိသည်။ အစေ့များ ပြားပြီး အဖြူရောင် ရှိသည်။

## အသုံးဝင်ပုံ
အပွင့် ၊ အသီး ၊ အစေ့ ၊ အမြစ် ၊ အထူးသဖြင့် အသီးကို ပို၍ အသုံးပြု၏။

### အာနိသင်
မြန်မာဆေးကျမ်းများအလိုအရ ချို၍ အနည်းငယ် ငန်သော အရသာရှိသည်။ အားကို တိုးပွားစေ၍ သည်းခြေကို နိုင်၏။ မှည့်သောအသီးသည် ဝမ်းမီးကို တောက်စေသည်။ သွေး ၊ လေရောဂါနှင့်ရူးသွပ်ခြင်းကို ပျောက်စေ၍ ဆီးအိမ်ကို သန့်ရှင်းစေတတ်၏။ 

### အပွင့်အသုံးပြုပုံ
ကျောက်ဖရုံပွင့်ကို ကြိတ်စားသော် ကာလဝမ်းရောဂါပျောက်၏။ 

### အသီးအသုံးပြုပုံ
အသီးသည် အဆုတ်ရောဂါကြောင့် အားအင်ကုန်ခန်းခြင်းအတွက် အာဟာရ ဖြစ်စေ သည်။ အသီးရည်ကို သောက်ခြင်းဖြင့် သွေးယိုစီးခြင်းနှင့် သွေးအန် သွေးကျ ရောဂါ ပျောက်၏။ အသီးရည်တွင် ရှိန်းခိုနှင်ဂျုံပြာဆား အနည်းငယ်ထည့်သောက်သော် ဆီးအိမ်ရောင်ခြင်း ပျောက်၍ ကျောက်ကပ် တွင်တည်သော ကျောက်ကို အရည်ပျော်၍ ကျစေ၏။ ကျောက်ဖရုံရည် ကို ဝက်ရူးနာ ၊ လေနာ ၊ အရူးရောဂါတို့ အတွက်လည်း သုံး၏။ 

### အစေ့အသုံးပြုပုံ
အစေ့ကို သန်ကျဆေးအဖြစ် သုံးသည်။ 

### အမြစ်အသုံးပြုပုံ
ကျောက်ဖရုံမြစ်မှုန့်ကို ရေနွေးနှင့် သောက်လျှင်ချောင်းဆိုးရောဂါနှင့် ပန်းနာရင်ကျပ် ရောဂါ ပျောက်၏။

## ကိုးကား 
ကဏ္ဍ:ဆေးဖက်ဝင် အပင်များ
ကဏ္ဍ:အသီး ဟင်းသီးဟင်းရွက်ပင်များ
ကဏ္ဍ:ဖိလစ်ပိုင် အစားအစာ
၁၈၆၁

**၁၈၆၁ ** 
## ၁၈၆၁ ခုနှစ် မှတ်တမ်း 
### ဇန်နဝါရီလ 
(၁) ရက်။
::*

### ဖေဖော်ဝါရီလ 
(၁) ရက်။
::* 

### မတ်လ 
(၁) ရက်။
::* 
### ဧပြီလ 
(၁) ရက်။
::* 
### မေလ 
(၁) ရက်။
::* 
### ဇွန်လ 
(၁) ရက်။
::* 
### ဇူလိုင်လ 
(၁) ရက်။
::* 
### ဩဂုတ်လ 
(၁) ရက်။
::* 
### စက်တင်ဘာလ 
(၁) ရက်။
::* 
### အောက်တိုဘာလ 
(၁) ရက်။
::* 
### နိုဝင်ဘာလ 
(၁) ရက်။
::* 
### ဒီဇင်ဘာလ 
(၁) ရက်။
::*

## ကိုးကား
ဇော်မျိုးထွဋ် (မဇ္ဈိမလှိုင်း)

မြန်မာနိုင်ငံ တေးဂီတလောကတွင် ထင်ရှားသည့် မဇ္ဈိမလှိုင်းတေးဂီတအဖွဲ့၏ ဂီတမှူးအကယ်ဒမီ ဇော်မျိုးထွဋ် ၏ မိဘများမှာ အဖ စန္ဒရားလှထွဋ်အမိ တေးသံရှင် သောင်းသောင်းနု တို့ဖြစ်ကြသည်။

ဂီတမှူး ဦးဇော်မျိုးထွဋ်သည် “မြင့်မြတ်နှလုံးသား”၊ “နေကမွေးတဲ့လ”၊ “ထာဝရအလင်းတန်းများ” စသည့် ရုပ်ရှင်ဇာတ်ကား များဖြင့် တေးဂီတဖန်တီးမှုဆိုင်ရာ အကယ်ဒမီထူးချွန်ဆု ၃ ဆုရထားပြီး ဖခင်အကယ်ဒမီ စန္ဒရားလှထွတ်ထံမှ စန္ဒရား အတီးပညာကို အမွေရထားသူတစ်ဦး ဖြစ်သည်။

## ဘဝနိဂုံး
သူ၏ဖခင် ဆုံးပါးသွားသောနေ့ ၁၄ နှစ် တင်းတင်း ပြည့်သည့်နေ့တွင်ပင် တိုက်ဆိုက်စွာ ကွယ်လွန်သွားခဲ့ခြင်း ဖြစ်သည်။ ထပ်ဆင့် အကယ်ဒမီ ဂီတမှူး ဇော်မျိုးထွဋ် (မဇ္ဈိမလှိုင်း)သည် ၂၀၁၄-ခု၊ ဇန်နဝါရီလ ၅ ရက် ၈နာရီ ၅၀ မိနစ်ခန့် က ရန်ကုန်မြို့တွင် ကားမောင်းရင်း ရုတ်တရက် နှလုံးသွေးကြောပိတ်ပြီး ကွယ်လွန်သွားခဲ့သည်။ ကွယ်လွန်ချိန်တွင် အသက်(၅၄) နှစ် ရှိပြီဖြစ်သည်။ ၎င်းကွယ်လွန်ချိန်တွင် ဇနီးဖြစ်သူ ဒေါ်ခင်မာထွေး၊ သားအကြီး ကိုနေလင်းထွဋ် (ခ) ရွှေထွဋ်နှင့် သားအငယ် ကိုလမင်းထွဋ်တို့ ကျန်ရစ်ခဲ့သည်။

## ကိုးကား
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ဗုဒ္ဓခြေတော်ရာ

ကမ္ဘာတစ်လွှား၌ ဗုဒ္ဓခြေတော်ရာချခဲ့သည့် နေရာမှာ (၁၁)နေရာဖြစ်ကြောင်းကို လေ့လာသိရှိရပေသည်။
၎င်းတို့မှာ-
# အိန္ဒိယပြည်၊ ဘုံဘိုင်မြောက်ပိုင်း၊ နမ္မဒါမြစ်ထဲ၌ ခြေတော်ရာတစ်ဆူ။
# အိန္ဒိယပြည်၊ ဘုံဘိုင်နယ်မြောက်ပိုင်း၊ နမ္မဒါမြစ်အထက် သစ္စပန်တောင်ပေါ်၌ ခြေတော်ရာတစ်ဆူ။
# အိန္ဒိယပြည်မြောက်ပိုင်း ဥဒယာနတိုင်း၌ ခြေတော်ရာတစ်ဆူ။(တရုတ်ဘုန်းတော်ကြီး ဖာယီယန်၏ မှတ်တမ်းအရ)
# အိန္ဒိယပြည်၊ ပါတလိပုတ်မြို့တော်၏ တောင်ဘက်သုံးလိအကွာ၌ ခြေတော်ရာတစ်ဆူ။(ဖာယီယန်၏ မှတ်တမ်းအရ)
# သီရိလင်္ကာနိုင်ငံ (သီဟိုဠ်ကျွန်း) သုမနကုဋ(SriPada) တောင်ထိပ်၌ ခြေတော်ရာတစ်ဆူ။
# မြန်မာနိုင်ငံ၊ ရခိုင်ပြည်နယ်မြောက်ပိုင်း၊ မယူကမ်းပုံစည်းကျွန်း၊ သာစည်ထောင့်ရွှာအနီး၌ ခြေတော်ရာတစ်ဆူ။
# မြန်မာနိုင်ငံ၊ ရခိုင်ပြည်နယ်၊ စစ်တွေမြို့ ကုလားတန်မြစ်ဝရှိ ဖရုံကာကျွန်းစု၊ မြေငူကျွန်း၊ ဆံတော်ရှင်ဓာတ်တော်အနီးရှိ ပါဒခြေတော်ရာ(ရသေ့တောင်) ခြေတော်ရာတစ်ဆူ။
# မြန်မာနိုင်ငံ၊ မကွေးတိုင်းဒေသကြီး၊ မင်းဘူးခရိုင်၊ မန်းချောင်း(မန်းရွှေစက်တော်)၌ အောက်, အထက်ခြေတော်ရာနှစ်ဆူ။
# မြန်မာနိုင်ငံမြောက်ပိုင်း ဝနယ်၊ လွိုင်မူတောင် အရှေ့မြောက်ဘက် တောင်စောင်း၌   ခြေတော်ရာတစ်ဆူ။
# မြန်မာနိုင်ငံ၊ ရခိုင်ပြည်နယ်၊ မဟီ(မအီ)မြစ်အတွင်း၌ အထက် အောက် ဝဲယာ ခြေတော်ရာတစ်စုံ။
#မြန်မာနိုင်ငံ၊ တနင်္သာရီတိုင်းဒေသကြီး၊ ပုလောမြို့နယ်၊ ကမ္ဘာလှတောင်‌၌ ခြေတော်ရာတစ်ဆူ

စသည်တို့ ဖြစ်ကြကြောင်း ရန်ကုန်မြို့၊ တာမွေမြို့နယ်၊ ကျောက်မြောင်းရပ်၊ မဟာသုခပါဠိတက္ကသိုလ်မှ ဆရာတော် ဦးအရိယာဝံသ၏ ရခိုင်ပြည်နယ်၊ မအီစက်တော်ရာသမိုင်း စာအုပ်တွင် မှတ်တမ်းပြုထားသည်။

မြတ်စွာဘုရားရှင်သည် မဟာသက္ကရာဇ် ၁၂၄ ခုနှစ်တွင် ရဟန္တာငါးရာနှင့်တကွ သုနာပရန္တ ယောနကတိုင်း (ယခု မြန်မာနိုင်ငံ မကွေးတိုင်းဒေသကြီး မင်းဘူးခရိုင် မကုမြို့နယ် လယ်ကိုင်းကျောင်းတော်ရာ   ဒေသ)သို့လည်း ကြွရောက်ခဲ့တော်မူ၏။

ဘုရားရှင်သည် သာဝတ္ထိပြည်၊ ဇေတဝန်ကျောင်းတော်သို့ပြန်အကြွ နမ္မဒါမြစ် (ယခု မန်းချောင်း) အနီးသို့
ရောက်သည်တွင် နမ္မဒါနဂါးမင်း၏ တောင်းပန်ချက်ကြောင့် မြစ်ကမ်းနဖူး ကျောက်ဖျာထက်တွင်
လက်ဝဲခြေတော်ရာကို ချပေးခဲ့၏။ ယင်းကို အောက်ခြေတော်ရာဟု ခေါ်ဆိုကြသည်။

ဆက်လက်၍ ကြွမြန်းစဉ် ထိုမြစ်အနီး သစ္စဗန္ဓကတောင်ပေါ်သို့ ရောက်ပြန်သော် ရသေ့၏
လျှောက် ထားတောင်းပန် ချက်ကြောင့် မကုလမြေကျောက်ပေါ်တွင် လက်ဝဲဘက်ခြေတော်ရာကို
တံဆိပ်ခတ်နှိပ်ပေးခဲ့ပြန်သည်။ ထိုအထက်ခြေတော်ရာကို အထက်စက်တော်ရာဟု သမုတ်ခဲ့ကြ သည်ဟုဆိုကြသည်။

သို့ဖြင့် ထိုနေရာများတွင် စေတီများ တည်ထားကာ နှစ်စဉ်ခြေတော်ရာဖူးရင်း စေတီများတွင်
ပွဲတော်များ ကျင်းပခဲ့လေသည်။ အဆိုပါ ခြေတော်ရာသည် ကာလအတန်ကြာ ကွယ်ပျောက်နေခဲ့ပြီး

တောင်ဖီလာဆရာတော်၏ ဖော်ထုတ်မှုဖြင့် ပွင့်ပေါ်လာခြင်းဖြစ်ကြောင်း မှတ်သားရသည်။

## ကိုးကား
ဇန်နဝါရီ ၁၈၈၀

## (၁) ရက်
::*
::*

## (၂) ရက်
::*
::*

## (၃) ရက်
::*
::*

## (၄) ရက်
::*
::*

## (၅) ရက်
::*
::*

## (၆) ရက်
::*
::*

## (၇) ရက်
::*
::*

## (၈) ရက်
::*
::*

## (၉) ရက်
::*
::*

## (၁၀) ရက်
::*
::*

## (၁၁) ရက်
::*
::*

## (၁၂) ရက်
::*
::*

## (၁၃) ရက်
::*
::*

## (၁၄) ရက်
::*
::*

## (၁၅) ရက်
::*
::*

## (၁၆) ရက်
::*
::*

## (၁၇) ရက်
::*
::*

## (၁၈) ရက်
::*
::*

## (၁၉) ရက်
::*
::*

## (၂၀) ရက်
::*
::*

## (၂၁) ရက်
::*
::*

## (၂၂) ရက်
::*
::*

## (၂၃) ရက်
::*
::*

## (၂၄) ရက်
::*
::*

## (၂၅) ရက်
::*
::*

## (၂၆) ရက်
::*
::*

## (၂၇) ရက်
::*
::*

## (၂၈) ရက်
::*
::*

## (၂၉) ရက်
::*
::*

## (၃၀) ရက်
::*
::*

## (၃၁) ရက်
::*
::*

## ကိုးကား
အင်ဩဂဲနစ် ဓာတုဗေဒ

=အင်ဩဂဲနစ် ဓာတုဗေဒ=
အင်ဩဂဲနစ် ဓာတုဗေဒသည် အင်ဩဂဲနစ် ပစ္စည်းများ၏ တည်ဆောက်ပုံ၊ ဖွဲ့စည်းမှု့ အပြုအမူများကို လေ့လာသော ဓာတုဗေဒ ဘာသာရပ်ခွဲ တစ်ခုဖြစ်သည်။ ဩဂဲနစ်ပစ္စည်းများမှ လွဲ၍ ကျန်သောဓာတ်ပေါင်းများကို အင်ဩဂဲနစ် ပစ္စည်းများအဖြစ် သတ်မှတ်သည်။ အင်ဩဂဲနစ် ဓာတုဗေဒတွင် အယ်လ်ကာလီ(Alkali)၊ အက်စစ်(Acid)၊ ဗေ့စ်(Base)၊ သတ္တု များ(Metals)၊ သတ္တု မဟုတ်သော ဒြပ်စင်များ(Non-Metals)၊ ဆာများ(Salts) စသည် လေ့လာသည်။
ရေ သံသရာလည်ခြင်း

ရေသံသရာလည်ခြင်းကို အင်္ဂလိပ်ဘာသာဖြင့် Water Cycle ဟုခေါ်သည်။
အမှတ်(၁) အကြီးစားစက်မှုလုပ်ငန်း

## သမိုင်းကြောင်း 
၂၀၁၁ ခုနှစ်၊ ဇန်နဝါရီလ (၂၅) ရက်နေ့တွင် မြန်မာ့မော်တော်ယာဉ်နှင့် ဒီဇယ်အင်ဂျင် ထုတ်လုပ်မှုလုပ်ငန်းနှင့် မြန်မာ့လယ်ယာသုံးစက်ပစ္စည်း ထုတ်လုပ်မှုလုပ်ငန်း တို့ကို ပေါင်းစည်း၍ အမှတ်(၁) အထွေထွေအကြီးစားစက်မှုလုပ်ငန်းအဖြစ် ပြင်ဆင်ဖွဲ့စည်းခဲ့ပြီး ၂၀၁၂ ခုနှစ်၊ဧပြီလ(၄)ရက်နေ့တွင် အမှတ်(၁) အကြီးစားစက်မှုလုပ်ငန်းအဖြစ် ပြင်ဆင်ဖွဲ့စည်းခဲ့သည်။

### စက်ရုံများ 
အမှတ်(၁)အကြီးစားစက်မှုလုပ်ငန်း အောက်ပါ စက်ရုံ(၇)ရုံဖြင့် ဖွဲ့စည်းထားသည်။ 
*အမှတ် (၁၁) အကြီးစားစက်ရုံ (ရန်ကုန်)
*အမှတ် (၁၂) အကြီးစားစက်ရုံ (ထုံးဘို)
*အမှတ် (၁၃) အကြီးစားစက်ရုံ (မကွေး)
*အမှတ် (၁၄) အကြီးစားစက်ရုံ (သာဂရ)
*အမှတ် (၁၅) အကြီးစားစက်ရုံ (သာဂရ)
*အမှတ် (၁) သံမဏိစက်ရုံ (မြင်းခြံ)
*အမှတ် (၂) သံမဏိစက်ရုံ (ပင်းပက်)

### အမှတ် (၁၁) အကြီးစားစက်ရုံ (ရန်ကုန်) 
ကမ္ဘာအေးစေတီလမ်း၊ မရမ်းကုန်းမြို့နယ်၊ ရန်ကုန်မြို့၊ ရန်ကုန်တိုင်းဒေသကြီးတွင် တည်ရှိပြီး ၁၉၆၀ ခုနှစ်တွင် တည်ထောင်ခဲ့သည်။ စက်ရုံအကျယ်အဝန်းမှာ ၂၅.၂၈ ဧက ဖြစ်သည်။ လက်ရှိဝန်ထမ်း ၇၅၀ဦး (အရာထမ်း ၅၂ ဦး၊ အမှုထမ်း ၆၉၈ ဦး) ဖြင့် လုပ်ငန်းဆောင်ရွက်လျက်ရှိသည်။ မြန်မာမီနီဆလွန်းကား၊ စီးတီးဘတ်စ်၊ TE – 31 ထရပ်ယာဉ်၊ TE – 31 ဆီသယ်ယာဉ် နှင့် မြန်မာလျှပ်စစ်ကားများ ကိုထုတ်လုပ်ပေးနေသည်။ 

### အမှတ် (၁၂) အကြီးစားစက်ရုံ (ထုံးဘို) 
ထုံးဘိုမြို့အနီး၊ ပန်းတောင်းမြို့နယ်၊ ပဲခူးတိုင်းဒေသကြီးတွင် တည်ရှိပြီး ၁၉၇၀ ခုနှစ်တွင် တည်ထောင်ခဲ့သည်။ စက်ရုံအကျယ်အဝန်းမှာ ၂၄၈ ဧကဖြစ်သည်။ လက်ရှိဝန်ထမ်း ၉၈၈ ဦး(အရာထမ်း-၃၁ ဦး၊ အမှုထမ်း-၉၅၇ ဦး) ဖြင့် လုပ်ငန်းဆောင်ရွက်လျက်ရှိသည်။ Myanmar Double Cab, Myanmar Single Cab, Sport Utility Vehicleနှင့် မြင်းကောင်ရေအား ၁၄၀ရှိ DS – 70 ဒီဇယ်အင်ဂျင်များကို ထုတ်လုပ်ပေးနေသည်။

### အမှတ် (၁၃) အကြီးစားစက်ရုံ (မကွေး) 
မယ်လှတောင်ကျေးရွာအနီး မကွေးမြို့၊ မကွေးတိုင်းဒေသကြီးတွင် တည်ရှိပြီး ၂၀၁၀ ခုနှစ်တွင် တည်ထောင်ခဲ့သည်။ အကျယ်အဝန်းမှာ ၃၅.၅ ဧကဖြစ်သည်။ လက်ရှိဝန်ထမ်း ၄၈၇ ဦး (အရာထမ်း-၃၈ဦး၊ အမှုထမ်း-၄၄၉ ဦး)ဖြင့် လုပ်ငန်းဆောင်ရွက်လျက်ရှိသည်။

### အမှတ် (၁၄) အကြီးစားစက်ရုံ (သာဂရ) 
သာဂရမြို့၊ ရေတာရှည်မြို့နယ်၊ ပဲခူးတိုင်းဒေသကြီးတွင် တည်ရှိပြီး ၂၀ဝ၉ ခုနှစ်တွင် တည်ထောင်ခဲ့သည်။ အကျယ်အဝန်းမှာ ၄၉.၈ ဧကဖြစ်ပြီး လက်ရှိဝန်ထမ်းအင်အား 	၅၂၂ ဦး(အရာထမ်း-၃၂ ဦး၊ အမှုထမ်း-၄၉၀ ဦး)ဖြင့် ဒီဇယ်အင်ဂျင် အမျိုးမျိုးကို ထုတ်လုပ်ပေးနေသည်။

### အမှတ် (၁၅) အကြီးစားစက်ရုံ (သာဂရ) 
သာဂရမြို့၊ ရေတာရှည်မြို့နယ်၊ ပဲခူးတိုင်းဒေသကြီးတွင် တည်ရှိပြီး ၂၀ဝ၉ ခုနှစ်တွင် တည်ထောင်ခဲ့သည်။ အကျယ်အဝန်းမှာ ၃၅.၁၅ ဧကဖြစ်ပြီး လက်ရှိဝန်ထမ်းအင်အား ၂၂၈ ဦး(အရာထမ်း -၁၇ ဦး၊ အမှုထမ်း-၂၁၁ ဦး)ဖြင့် ဆောက်လုပ်ရေးလုပ်ငန်းသုံး ယန္တရားအမျိုးမျိုးကို ထုတ်လုပ်ပေးနေသည်။

### အမှတ် (၁) သံမဏိစက်ရုံ (မြင်းခြံ) 
ဆားခါးကျေးရွာအနီး၊ မြင်းခြံမြို့နယ်၊ မန္တလေးတိုင်းဒေသကြီးတွင် တည်ရှိပြီး ၂၀ဝ၅ ခုနှစ်တွင် တည်ထောင်ခဲ့သည်။ လက်ရှိဝန်ထမ်းအင်အား ၆၆၄ ဦး (အရာထမ်း-၃၀ဦး ၊ အမှုထမ်း-၆၃၄ဦး)ဖြင့် သံမဏိပစ္စည်းအမျိုးမျိုးကို ထုတ်လုပ်ပေးနေသည်။

### အမှတ် (၂) သံမဏိစက်ရုံ (ပင်းပက်) 
ပင်ငိုကျေးရွာအနီး၊ ပင်းပက်ဒေသ၊ တောင်ကြီးမြို့နယ်၊ ရှမ်းပြည်နယ်တောင်ပိုင်းတွင် တည်ရှိပြီး ၂၀ဝ၅ ခုနှစ်တွင် တည်ထောင်ခဲ့သည်။ လက်ရှိဝန်ထမ်းအင်အား 	၂၇၂ ဦး (အရာထမ်း ၁၀ ဦး၊ အမှုထမ်း - ၂၆၂ ဦး)ဖြင့် တနှစ်လျှင် သံစိမ်း ၂၀၀၀၀၀ တန်နှင့် သံသတ္တုရိုင်း ၇၂၀၀၀၀ တန်တို့ကို ထုတ်လုပ်ပေးနေသည်။

## ကိုးကား
စစ်ကိုင်း ခံတပ်

စစ်ကိုင်း ခံတပ် ခေါ် အစေခံ ခံတပ်သည် စစ်ကိုင်းတိုင်းဒေသကြီး၊ စစ်ကိုင်းမြို့ ၏ အနောက်တောင်ဘက် ဧရာဝတီမြစ်၏ အနောက်ဘက်ကမ်းအနီး အစေခံ အရပ်တွင်တည်ရှိသည်။ စစ်ကိုင်းခံတပ်ကို မင်းတုန်းမင်းလက်ထက် ခရစ် သက္ကရာဇ် ၁၈၇၉ ခုနှစ်တွင် အီတလီရေကြောင်း စစ်ဘက်ဌာနမှ ကွန်မိုတိုပဲရီ နှင့် မိုလီနာရီ တို့က ကြီးကြပ်၍ မြန်မာအင်ဂျင်နီယာများနှင့် ပူးပေါင်းတည်ဆောက်ခဲ့သည်။ ကင်းဝန်မင်းကြီး၏ တိုက်တွန်းစီမံချက်ဖြင့် ပြည်ပရန်သာမက ပြည်တွင်းရန်ကိုပါ ကာကွယ်ရန်အတွက် ဆောက်လုပ်ခဲ့ခြင်းဖြစ်သည်။ 

## ပုံသဏ္ဌာန်
စစ်ကိုင်းခံတပ်သည် စက်ဝိုင်းခြမ်းသဏ္ဌာန်ဖြင့် မြို့ဘက်သို့လှည့်၍ တည်ဆောက်ထားသည်။ အကျယ်အဝန်းမှာ တောင်နှင့်မြောက် ပေ ၂၄၀၊ အရှေ့နှင့်အနောက် ပေ ၃၂၀ ရှည်လျားပြီး ခံတပ်အတွင်းသို့ ဝင်ရန် မြောက်ဘက်နှင့် အရှေ့ဘက်တွင် ဝင်ပေါက် ၂ ပေါက်ရှိသည်။

ခံတပ်ထုသည် တောင်ဘက်၌ မြေသားရော အုတ်ရိုးထု ၃၀ ပေ ခန့်ထူ၍ ကျန် ၃ ဘက်တွင် အုတ်ရိုးထု ၂ ပေရှိပြီး မြေသားမဖို့ဘဲ အုတ်ရိုးသက်သက် မတ်မတ်ထောင်၍ တည်ဆောက်ထားသည်။ ခံတပ်၏အမြင့်မှာ ၉ ပေခန့်သာမြင့်သည်။ တောင်ဘက်မှလွဲ၍ ကျန်အုတ်ရိုး ၃ ဘက်တွင် အမြောက်၊ သေနတ်ပြောင်းပေါက်များကို အစီအရီဖောက်ထားသည်။ တောင်ဘက်တွင် အလျား ၄၂ ပေ၊ အနံ ၂ ပေ၊ ထု ၃ ပေရှိ အခန်း ၂ ခန်းရှိသည်။ ခံတပ်ပေါ်သို့ တက်ရန် အရှေ့ဘက်၊ အနောက်ဘက်နှင့် တောင်ဘက်တို့တွင် အုတ်လှေကား ၃ ဆင့်ပါရှိသည်။ 

အင်္ဂလိပ်-မြန်မာ တတိယစစ်ပွဲအတွင်း ဗိုလ်မှူး၊ အတွင်းဝန်မင်း၊ မြို့စားမင်းကြီး၊ မင်းခေါင်မဟာမင်းကျော်သူရှိန်နှင့်အတူ တောင်မာရဘင်မှူထမ်း ၃၄၅ယောက်၊ လင်ဇင်းမှုထမ်း ၃၂၈ယောက်၊ ဘုန်းတော်မြစ်အမှုထမ်း ၇၀ ယောက်၊ ဘုန်းတော်တိုး အမှုထမ်း ၃၁၈ ယောက်၊ ကသည်းမြင်းအမှုထမ်း ၂၅၂ ယောက်၊ ရှမ်းမြင်းအမှုထမ်း ၃၁၂ယောက်၊ ဇင်းမယ်ပါ မြင်းအမှုထမ်း ၂၄၄ ယောက်မြန်မာမြင်းအမှုထမ်း ၂၁၅ယောက်၊ သူကောင်းထမ်း ၂၀၀ ယောက်၊ စုစုပေါင်း ၂၇၂၆ ယောက်တို့နှင့် ကနောင်မင်းသား၏သား ကျွန်းညွန့်မင်းသား ခေါင်းဆောင်သော မြန်မာမျိုးချစ်ပုဂ္ဂိုလ်များတို့သည် သူ့ကျွန်မခံလိုသော စိတ်ဓာတ်ဖြင့် ကြံ့ကြံ့ခံ၍ အင်္ဂလိပ်နယ်ချဲ့တို့ကို တွန်းလှန်တိုက်ခိုက်ခဲ့ကြသည်။ စစ်ကိုင်းခံတပ်ကို ဇယားဝင် အဆောက်အဦးများအဖြစ် သတ်မှတ်၍ ၁၉၅၇ ခုနှစ်မှစ၍ ယခုအချိန်အထိ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာနက ပြုပြင်ထိန်းသိန်းစောင့်ရှောက်လျက် ရှိသည်။ 

## ကိုးကား
မိုးဗြဲ

**မိုးဗြဲမြို့**သည် ရှမ်းပြည်နယ်တောင်ပိုင်း၊ တောင်ကြီးခရိုင်၊ ဖယ်ခုံမြို့နယ်တွင်တည်ရှိသည်။ ရှမ်းပြည်နယ်နှင့်ကယားပြည်နယ် နယ်နမိတ်ဖြစ်သော ဘီလူးချောင်းပေါ်တွင်တည်ရှိပြီး အချက်အချာကျသော၊ စီးပွားရေး စည်ပင်ထွန်းကားသောမြို့ဖြစ်သည်။ ကယားပြည်နယ် လောပိတရေအားလျှပ်စစ်စက်ရုံအတွက် နွေရာသီရေနည်းချိန်တွင် ရေဖြည့်တင်းပေးနိုင်ရန် တည်ဆောက်ထားသော မိုးဗြဲဆည် ကြောင့်လည်းထင်ရှားသည်။

ကယန်း(ပဒေါင်)၊ ပအိုဝ်း၊ ရှမ်း၊ အင်းသားစသော တိုင်းရင်းသားပေါင်းစုံ အေးချမ်းစွာ နေထိုင်ကြသည်။ လောပိတရေအားလျှပ်စစ်စက်ရုံတည်ဆောက်ချိန်က အလုပ်သမားများအဖြစ်လာရောက်လုပ်ကိုင်ကြပြီး၊ ဆက်လက်နေထိုင်လျက်ရှိကြသည့် ပြည်မမှ ဗမာလူမျိုးများ၊ တရုတ်လူမျိုးများနှင့် ဂေါ်ရခါးလူမျိုးများကိုလည်းတွေ့ရ၏။

နှစ်စဉ် တပို့တွဲလတွင်ကျင်းပသော မိုးဗြဲမွေတော်ဓာတ်စစ်ဘုရားပွဲတော်မှာလည်း လွန်စွာစည်ကားလှ၏။
အနှေးယာဉ်

## အနှေးယာဉ် 
တိရစ္ဆာန်ဆွဲယာဉ်၊  လက်တွန်းလှည်း၊ စက်ဘီး၊ ဆိုက္ကား၊ ထီ/ ဆေးဝါး/ ေရသန့် စသည့်ပစ္စည်းများ ေရာင်းသည့်လှည်းတို့ကို အနှေးယာဉ်ဟု သတ်မှတ်သည်။
အ.ထ.က(၄)ဗိုလ်တထောင်

**အမှတ် (၄) အခြေခံပညာ အထက်တန်းကျောင်း၊ ဗိုလ်တထောင်**သည် ဗိုလ်တထောင်မြို့နယ်၊ ရန်ကုန်တိုင်းဒေသကြီးတွင် တည်ရှိသည်။ ယခင်က ဘရန့်(ချ်)ကွန်ဗင့် (Branch Convent) ကျောင်းဟူ၍ အမည်တွင်ခဲ့သည်။ သူငယ်တန်းမှ ဒသမတန်း အထိ ပညာသင်ကြားနိုင်သည်။

ကျောင်းအဆောက်အအုံအား ရန်ကုန်မြို့ပြ အမွေအနှစ်အဖြစ် ထည့်သွင်းသတ်မှတ်ထားသည်။

## ကိုးကား
## ပြင်ပလင့်ခ်များ 
* BEHS 4 Botahtaung
ခွင့်လွှတ်ခြင်း

**ခွင့်လွှတ်ခြင်း** Forgiveness သည် ကမ္ဘာသူ ကမ္ဘာသား သတ္တဝါအားလုံးတို့အား ချမ်းသာကိုပေးတတ်သောတရားဖြစ်သည်။ In Buddhism, forgiveness is seen as a practice to prevent harmful thoughts from causing havoc on one’s mental well-being. Buddhism recognizes that feelings of hatred and ill-will leave a lasting effect on our mind karma. Instead, Buddhism encourages the cultivation of thoughts that leave a wholesome effect.  ဗုဒ္ဓ မြတ်စွာဘုရား နှင့် ဗုဒ္ဓဘာသာ ၏ မေတ္တာတရား နှင့် ခွင့်လွှတ်ခြင်း လမ်းစဉ်သည် ကမ္ဘာပေါ်တွင်အလွန်ကျော်ကြားလှသည်။  

လူသားတိုင်း သည်းခံခြင်း ခွင့်လွှတ်ခြင်းတရား ပြည့်စုံနိုင်စေရန် လူသားတိုင်း မေတ္တာ  တရားတို့ကို ဖြည့်ဆည်းထားရန် လိုအပ် ပါသည်၊၊  ဗုဒ္ဓ မြတ်စွာဘုရား နှင့် ဗုဒ္ဓဘာသာ ၏  ပါရမီဆယ်ပါး တွင်  ခန္တီပါရမီ (သည်းခံခွင့်လွှတ်မှုကို ဖြည့်ကျင့်ခြင်း) ပါဝင်သည်၊၊  နာယက ပြုလုပ်သူတို့ လိုက်နာရမည့် နာယကဂုဏ် ၆-ပါး နှင့် မင်းကျင့်တရား (၁၀)ပါး တွင်  ခွင့်လွှတ်ခြင်း သည်းခံခြင်း(ခေါ်) ခန္တီတရားများ ထားရှိရခြင်းပါဝင်သည်၊၊ 

## ပြင်ပလင့်ခ်များ 
* ဗုဒ္ဓဘာသာအကြောင်း
* ဒေါက်တာ မင်းတင်မွန် ၏ ဗုဒ္ဓဘာသာအကြောင်း 
*  မြို့မ-မြင့်ကြွယ် ၏ အမြင့်မြတ်ဆုံးသော မြတ်စွာဘုရား  
*မြို့မ-မြင့်ကြွယ် ၏ Buddhism Is a Real True Scientific Religion because.. 
*မြို့မ-မြင့်ကြွယ် ၏ ခွင့်လွှတ်ခြင်းနှင့် မေတ္တာတရား  

## ကျမ်းကိုး
တာတက်ပွဲတော်

**တာတက်ပွဲတော်**သည် ဓနု၊ တောင်ရိုးတိုင်းရင်းသားတို့၏ ရိုးရာပွဲတော်များအနက် စိတ်ဝင်စားဖွယ် အကောင်းဆုံး ပွဲတော်တစ်ခုဖြစ်သည်။ တာတက်ပွဲသည် နှစ်သစ်ရက်ကို ပွဲတော်နေ့အဖြစ် ရာသက်ပန်သတ်မှတ်ထားသည်။ ပွဲတော်ကို သင်္ကြန်အတက်နေ့မှစပြီး ကဆုန်လပြည့်ကျော် ၅ ရက်နေ့အထိ တစ်ရွာပြီးတစ်ရွာ ဆက်တိုက်ကျင်းပကြသည်။ တာတက်ပွဲဟူသည်မှာ ရိုးရာနှစ်သစ်ကူးပွဲတော်တစ်ခုပင် ဖြစ်သည်။ မြေလတ်ဒေသတွင် နေထိုင်ကြသော ဓနု၊ တောင်ရိုး၊ ပအိုဝ်း တိုင်းရင်းသားများ မိမိတို့ကျေးရွာနှင့် ပတ်ဝန်းကျင်ကျေးရွာရှိ စေတီပုထိုးများ၊ ဘုန်းတော်ကြီးကျောင်းများသို့ သွားရောက်ကာ စုပေါင်းလှူဒါန်းပွဲပင် ဖြစ်သည်။ တစ်ရွာနှင့်တစ်ရွာ လက်စားချို၊လက်စားဆပ်(သူ့ရွာသွား ကိုယ့်ရွာလာ အပြန်အလှန်) စနစ်ဖြင့် ရှေးအစဉ်အလာမပျက် ရွာစဉ်ဆက်ကာ လှည့်လည် ကျင်းပကြခြင်း ဖြစ်သည်။

တာတက်ပွဲကျင်းပပုံမှာ မိမိတို့ရွာအတွက် ပွဲတော်ကျင်းပမည့်ရက်တွင် ရွာသူရွာသားများသည် သံဃာတော်များအား ဆွမ်း၊ ခဲဖွယ်များဆက်ကပ် လှူဒါန်းကြသည်။ သံဃာတော်များအတွက် အလှူဝတ္ထုများကို ပဒေသာပင်များတွင် သီးပေးကြသည်။ ပဒေသာပင်ကို ကြည်ညိုဖွယ်ရာဖြစ်အောင် ေဝဝေဆာဆာမွမ်းမံကြသည်။ မိမိတို့ခြံထွက်ဖြစ်သော သီနှံများကိုလည်း ပဒေသာပင်တွင်ချိတ်ဆွဲကြသည်။ ထိုသို့ ရွာတစ်ရွာတွင် တာတက်ပွဲကျင်းပလျှင် ၁၀-မိုင်၊၁၂-မိုင်ခန့်အတွင်းရှိ အခြားဓနု၊ တောင်ရိုး ကျေးရွားများကလည်း ထိုတာတက်ပွဲသို့လှူဖွယ်ဝတ္ထုများကို အိုးစည်ဝိုင်းများ အကအခုန်များဖြင့် ယူဆောင်လာပြီးလှူဒါန်းကြသည်။ ထိုသို့ လာရောက် လှူဒါန်းသည်ကို **လက်စားချို** သည်ဟုခေါ်သည်။ ထိုထိုရွာများမှ ထိုသို့လာရောက်လှူဒါန်းထားလျှင် ထိုထိုရွာတို့တွင် အလားတူ တာတက်ပွဲ ကျင်းပသောအခါတွင်လည်း မိမိတို့ရွာမှအိုးစည်ဝိုင်းများဖြင့် သွားရောက်လှူဒါန်းကြရသည်။ ထိုသို့ သွားရောက်လှူဒါန်းကြသည်ကို **လက်စားဆပ်** သည်ဟုခေါ်သည်။ ထိုကဲ့သို့သော တာတက်ပွဲများသည် လူကြီးသူမများအဖို့ ဘာသာရေး၊ သာသနာရေးသက်သက်ဖြစ်သော်လည်း လူငယ်လူရွယ်များအတွက်မူ လူမှုရေးကိစ္စများပါ သယ်ဆောင်လာသည်။ ထို့ပြင် လူပျို၊အပျိုတို့အဖို့ မိန်းမပိုးရန်၊ လူပျိုလှည့်ရန် အခွင့်အရေးအကောင်းဆုံး အချိန်အခါပင် ဖြစ်သည်။ ထိုဒေသရှိ အပျိုစင်များ အလှပြိုင်ကြသည့်ပွဲဖြစ်သည်သာမက အပျို၊လူပျိုများ ဆုံစည်းပေးရာပွဲလည်းဖြစ်သဖြင့် ကာလသားအမျိုးသား၊ အမျိုးသမီးများ တာတက်ပွဲသို့ မသွားစရမနေနိုင် သူ့ထက်ငါ အပြိုင်အဆိုင်သွားရောက်စုစည်းကြသော **ဖူးစာဆုံပွဲ** ဟုလည်းဆိုနိုင်သည်။ နှစ်ပေါင်းများစွာနွှဲလာကြပြီးသော အဖိုးအို၊ အဖွားအိုများပင် လူငယ်လူရွယ်များ၏ အိုးစည်သံ၊ မောင်းသံကြားရလျှင် အိုရာမှ ပျိုလာသကဲ့သို့ အားသစ်ခွန်သစ်များလည်း တိုးပွားလာကြသည်။ လုလင်ငယ်၊လုံမငယ်များအတွက်ကား ဆိုဖွယ်ရာမရှိ၊ ထို့ထက်အဆများစွာ ကဲပါလိမ့်မည်။ ထို့သို့ လက်စားချို၊လက်စားဆပ်စနစ်ဖြင့် ရောက်ရှိလာကြသောရွာများမှ အိုးစည်အဖွဲ့သားများ၊ရွာသူရွာသားများသည် မိမိတို့၏ လှူဒါန်းဖွယ်ရာများကို ကိုင်ဆောင်ပြီး နံနက် ၁၀ နာရီခန့်မှစပြီး တစ်ရွာပြီးတစ်ရွာ ကျောင်းနှင့်ဘုရားကို လင်္ကျာရစ်သုံးကြိမ် လှည့်လည်ကြသည်။ ထိုသို့ လှည့်လည်သည်ကို **ပွဲတက်သည်**  ဟုခေါ်သည်။ လူပျိုများတလှည့် အပျိုများတလှည့် သံချပ်များ အပြိုင်ဆိုင် ထိုးကာ ကခုန်ပျော်ပါးကြသည်။ အိုးစည်ဝိုင်းအတွင်းသို့ မည်သူမဆို ဝင်ရောက်ကခုန်ခွင့်ရှိသည်။ ထိုသို့ကခုန်ပြီးသောအခါ ပွဲတော်ကြီး ပြီးဆုံးလေတော့သည်။
ရူပသိပ္ပံ

ဓာတုဗေဒ - (ဒြပ် - ဒြပ်စင် - ဒြပ်ပေါင်း - ဓာတ်) 

ရူပဗေဒ - (အဏုမြူ- အဟုန်) - ဘူမိဗေဒ - (ကမ္ဘာ -မြေ - ရေ)
မြင့်မြင့်ခင်

*မြင့်⁠မြင့်ခင် (သရုပ်ဆောင်)
*မြင့်⁠မြင့်ခင် (ဒေါက်တာ)
*မြင့်⁠မြင့်ခင်၊ ထိုးမုန့်
အာဖရိကန် ထရစ်ပနိုစိုမီရေးစစ်

**အာဖရိကန် ထရစ်ပနိုစိုမီရေးစစ်** သို့မဟုတ် **အိပ်ငိုက်ရောဂါ** လူကို ကူးစက်နိုင်သော အမျိုးအစားနှစ်မျိုးရှိသည်။*Trypanosoma brucei gambiense* (T.b.g.) နှင့် *Trypanosoma brucei rhodesiense* (T.b.r.) ဖြစ်သည်။  ဤအမျိုးအစားနှစ်မျိုးလုံးသည် ပုံမှန်အားဖြင့် ရောဂါပိုးသယ်ဆောင်ထားသော စီစီယင်ကောင် အကိုက်ခံရခြင်းဖြင့် ကူးစက်နိုင်ပြီး ကျေးလက်ဒေသများတွင် အများဆုံး ဖြစ်လေ့ရှိသည်။  မီလာဆိုပလောဆေးဖြင့် ရောဂါပိုးနှစ်မျိုးလုံးကို ကုသနိုင်သော်လည်း ၎င်းဆေး၏ ပြင်းထန်သော ဘေးထွက်ဆိုးကျိုးများကြောင့် T.b.r. တစ်မျိုးထဲကို ကုသရာတွင်သာ အသုံးပြုလေ့ရှိသည်။  ၁၉၉၀ ခုနှစ်တွင် ဤရောဂါကြောင့် လူပေါင်း ၃၄၀၀၀ခန့် သေဆုံးခဲ့သော်လည်း ၂၀၁၀ ခုနှစ်တွင် လူပေါင်း ၉၀၀၀ ခန့်သာ သေဆုံးခဲ့သည်။  ၂၀၁၂ ခုနှစ်တွင် ရောဂါသည်အသစ်ပေါင်း ၇၀၀၀ ခန့် ရှိပြီး စုစုပေါင်း လူဦးရေ ၃၀၀၀၀ ခန့် ရောဂါကူးစက်ခံခဲ့ရသည်ဟု ယူဆရသည်။  ၈၀ ရာခိုင်နှုန်းထက်ပိုသော ရောဂါသည်များမှာ ကွန်ဂိုနိုင်ငံမှ ဖြစ်သည်။  မကြာသေးခင်ကပင် ဤရောဂါကြောင့် ကပ်ရောဂါဖြစ်ပွားမှု ၃ ရပ်ဖြစ်ပွားခဲ့သည်။ တစ်ခုမှာ ၁၈၉၆ မှ ၁၉၀၆ ခုနှစ်များအတွင်းတွင် ယူဂန်းဒါးနိုင်ငံနှင့် ကွန်ဂိုမြစ်ဝှမ်း တွင် အဓိက ဖြစ်ပွားခဲ့ပြီး နောက်နှစ်ခုမှာ ၁၉၂၀ နှင့် ၁၉၇၀ ခုနှစ်တွင် အာဖရိကနိုင်ငံများတွင် ဖြစ်ပွားခဲ့သည်။  နွားစသော တိရစ္ဆာန်များသည် ဤရောဂါပိုးကို သယ်ဆောင်နိုင်ပြီး ရောဂါကူးစက်ခြင်း ခံရနိုင်သည်။ 

## ကိုးကား
ကဏ္ဍ:အပူပိုင်းဒေသရောဂါများ
ဇီဝသိပ္ပံ

*ဇီဝဗေဒ
*သဘာဝ  
*ဆေးပညာ 
*သတ္တဗေဒ 
*ရုက္ခဗေဒ 
*ဇီဝနည်းပညာ
စကိုင်းနက်

**စကိုင်းနက်** (Sky Net) ဂြိုဟ်တုရုပ်သံလိုင်းသည် စကိုင်းနက် ရုပ်သံဖမ်းစက် (Sky Net set-top box) ဖြင့် ဖမ်းယူကြည့်ရှုနိုင်သော မြန်မာတစ်နိုင်ငံလုံးအတွက် အခပေးရုပ်သံလိုင်းဖြစ်ပြီး ရွှေသံလွင်မြန်မာမီဒီယာ ကုမ္ပဏီလီမိတက်မှ ၂၀၁၀ ပြည့်နှစ်တွင် စတင်တည်ထောင်ခဲ့သည်။  စကိုင်းနက် ဒီတီအိပ်ချ် ရုပ်သံလိုင်းများကို ၂၀၁၀ ပြည့်နှစ်၊ နိုဝင်ဘာလ (၂၆) ရက်တွင် စတင်စမ်းသပ်ထုတ်လွှင့်ခဲ့ပြီး ၂၀၁၁ ခုနှစ်၊ ဇန်နဝါရီ (၁) ရက်နေ့မှစတင်၍ ပုံမှန်အစီအစဉ်အဖြစ် ထုတ်လွှင့်ပြသခဲ့သည်။ အစောပိုင်းတွင် နိုင်ငံခြားမှ ရုပ်သံလိုင်းများ အပါအဝင် ရုပ်သံလိုင်းပေါင်း (၄၈) လိုင်း ဖြင့်စတင်ခဲ့ပြီး ယခုအခါတွင် ရုပ်သံလိုင်းပေါင်း (၁၁၄)အထိ တိုးချဲ့ထုတ်လွှင့်နိုင်ခဲ့သည်။ ယခုအခါတွင် နိုင်ငံတကာရုပ်သံလိုင်း နှင့် ကိုယ်ပိုင်ရုပ်သံလိုင်းအချို့ ကို ပိတ်သိမ်းခြင်း အသစ်ထည့်သွင်းခြင်းများ ပြုလုပ်ခဲ့ကာ ၂၀၂၄ ခုနှစ် မေလ ၁ ရက်နေ့အထိ စုစုပေါင်း ရုပ်သံလိုင်း ၇၂ လိုင်းကို အေပီစတား 7 ဂြိုဟ်တုမှ ထုတ်လွှင့်ပြသပေးလျက်ရှိသည်။
ကဏ္ဍ:မြန်မာနိုင်ငံရှိ ရုပ်မြင်သံကြားထုတ်လွှင့်မှု

## ကြည့်ရှုနိုင်သောရုပ်သံလိုင်းများ 
* ကိုးကား

## ပြင်ပလင့်များ
*
*
ပအိုဝ်း အမျိုးသားနေ့

၁၉၄၈ ခုနှစ် မတ်လတွင် သထုံမြို့၌ ဖဆပလ အစိုးရ၏ မြေယာ ဝေခြမ်းရေး အစီအစဉ်ကို ပအိုဝ်းရွာသားများက ကန့်ကွက် ချီတက် ဆန္ဒပြပြီး အဆို (၃) ရပ်ကို တောင်းဆိုခဲ့ကြသည်။

ထိုအဆို (၃) ရပ်မှ ပအိုဝ်းလူမျိုးကို တောင်သူလူမျိုးဟု ရေးသား ခေါ်ဆိုခြင်း မပြုပဲ ပအိုဝ်းလူမျိုးဟုသာ ရေးသား ခေါ်ဆို အသိအမှတ်ပြုရန် ဆိုသော အချက်ကိုသာ ဖဆပလ အစိုးရက လိုက်လျော ပေးခဲ့သည်။

ထိုအချိန်မှစ၍ သထုံမြို့ရှိ ရွှေစာရံ စေတီတော်၏ မူလ ဒါယကာ ပအိုဝ်းမင်း ဖြစ်သည့် သထုံပြည့်ရှင် ပအိုဝ်းမင်း သူရိယစန္ဒာ၏ မွေးနေ့ဖြစ်သော တပေါင်း လပြည့်နေ့တိုင်းကို **ပအိုဝ်းအမျိုးသားနေ့** ({{lang-blk|မွူးနီꩻခွိုꩻပအိုဝ်ႏ}) အဖြစ် နှစ်စဉ် ကျင်းပလာခဲ့သည်။

ပအိုဝ်းအမျိုးသားနေ့ ကျင်းပရသည့် ရည်ရွယ်ချက်သည် ပအိုဝ်းတိုင်းရင်းသားတို့များ စည်းလုံး ညီညွတ်မှု ပိုမိုရရှိရေး ၊ ရိုးရာယဉ်ကျေးမှုနှင့် စာပေများကို ထိန်းသိမ်းကာကွ​ယ်ရေး နှင့် ဖော်ထုတ်ရေးအတွက် ပအိုဝ်းရိုးရာ ယဉ်ကျေးမှုအဆိုအကများတင်ဆက်ခြင်း၊ နိုင်ငံတော်အကြီးအကဲများ နှင့် ပအိုဝ်းခေါင်းဆောင်ပုဂ္ဂိုလ်များ၏ သဝဏ်လွှာများ ဖတ်ကြားခြင်း၊ မိန့်ခွန်းစကားများ ပြောကြားခြင်း၊အားကစားပြိုင်ပွဲများ ကျင်းပခြင်း စသော အစီအစဉ်များထည့်သွင်းကျင်းပလေ့ရှိသည်။

၁၉၉၆ နောက်ပိုင်းတွင် နအဖ စစ်အစိုးရမှ ပအိုဝ်း အမျိုးသားနေ့ကို ပအိုဝ်းအမျိုးသားပွဲတော် အဖြစ်သို့ ပြောင်းလဲ ကျင်းပ စေခဲ့သည်မှာ ယခုထိတိုင်ပင်ဖြစ်သည်။ 
## ကိုးကား 
ကဏ္ဍ:မြန်မာနိုင်ငံ၏ သမိုင်း
ကဏ္ဍ:နေ့ထူးနေ့မြတ်များ
ကဏ္ဍ:ရှမ်းပြည်နယ်
အ.ထ.က(၄)အလုံ

အမှတ် (၄) အခြေခံပညာ အထက်တန်းကျောင်း အလုံမြို့နယ် (ရှေးအခေါ်အဝေါ် = ကူရှင်ကျောင်း)  သည် ၅၇၊ အောက်ကြည့်မြင်တိုင်လမ်း၊ အလုံမြို့နယ်၊ ရန်ကုန်မြို့တွင် တည်ရှိသည်။ ဤကျောင်းတွင် သူငယ်တန်းမှ ဒသမတန်း အထိ ပညာသင်ကြားနိုင်သည်။

## သမိုင်းကြောင်း 
အလုံကူရှင်ကျောင်း(ယခု အလုံ အထက ၄)သည် ကိုလိုနီခေတ်ဦးကလက ထင်ရှားသော စာသင်ကျောင်း တကျောင်း ဖြစ်သည်။ ကူရှင်ကျောင်းကို အမေရိကန် နှစ်ခြင်းခရစ်ယာန် သာသနာပြုအဖွဲ့က ၂၈ မေ ၁၈၇၂ တွင် ယူနိုက်တက် ခရစ်ယာန် အထက်တန်းကျောင်း (United Christian High School) အဖြစ် စထောင်စဉ် ကျောင်းသား ၁၇ ဦးသာ ရှိသည်။ ၁၈၉၄ တွင် ကာလကတ္တားတက္ကသိုလ်၏ ဥပစာတန်း စာမေးပွဲအတွက် စတင် သင်ကြားပေးရာ ဘက်ပ်တစ် ကောလိပ်ဟု အမည်တွင်ခဲ့ပြီး‌နောက် ၁၉၀၉ တွင် ဘီအေတန်း တိုးမြှင့်သည်။ ယင်းကျောင်းကို ကျောင်းအုပ်ဆရာကြီး Mr.J.N Cushing)(၁၈၉၄-၁၉၀၆)ကို အစွဲပြု၍ ကူရှင် အထက်တန်းကျောင်းဟုလည်း ခေါ်သည်။

## ကျောင်းသားကျောင်းသူဟောင်းများ 
ထင်ရှားသော ကျောင်းသားကျောင်းသူဟောင်းများအနက် မင်းသားကြီးဦးကျော်ဟိန်း (ဦးဇင်းဦးကိတ္တိသာရ) သည် အလုံ ကူရှင်ကျောင်းတွင် ဆဋ္ဌမတန်းမှ နဝမတန်းအထိ ပညာသင်ကြားခဲ့သည်။ စာရေးဆရာ ဦးခင်ဝမ်းသည် အထက (၄) အလုံ၌ ၁၉၆၂ ခုနှစ်၊ (၉) တန်းတွင် ပညာသင်ခဲ့သည်။

## ကိုးကား